
הוועדה מיוחדת לפרשת היעלמותם של ילדי תימן, מזרח והבלקן
29/06/2017

הכנסת העשרים
מושב שלישי
<פרוטוקול מס' 15>
מישיבת הוועדה מיוחדת לפרשת היעלמותם של ילדי תימן, מזרח והבלקן
יום חמישי, ה' בתמוז התשע"ז (29 ביוני 2017), שעה 10:00
<סדר היום:>
<סיור וישיבת ועדה בחלקות הקבר הקשורות לפרשת היעלמותם של ילדי תימן, מזרח והבלקן בבית העלמין סגולה (פתח תקווה)>
נכחו:

<חברי הוועדה:> 
נורית קורן – היו"ר
יעל כהן-פארן
<מוזמנים:> 
	יעקב רוז'ה
	–
	הרב, יו"ר ועדת ככבוד המת, הרבנות הראשית לישראל, המשרד לשירותי דת

	יצחק ישי
	–
	מנהל אגף קבורה, המשרד לשירותי דת

	מאיר ברודר
	–
	לשכה משפטית, משרד הבריאות

	ציון מליחי
	–
	אמרכל, המכון לרפואה משפטית

	נורית בובליל
	–
	מנהלת מעבדת דנ"א, המכון לרפואה משפטית

	חיים כהן
	–
	אנתרופולוג משפטי, המכון לרפואה משפטית

	מאיר אמסלם
	–
	מנהל הגנזך, רשות האוכלוסין וההגירה

	אורית מסמי
	–
	סמנכ"ל, פורום חברות קדישא

	יהודה
	–
	נציג חברה קדישא, בית העלמין סגולה, פתח תקוה

	רפי שובלי
	–
	חבר הנהלה, עמותת אחים וקיימים

	הלל שמריהו
	–
	עמותת אחים וקיימים

	משה נחום
	–
	נשיא הפדרציה העולמית ליהדות תימן

	יונה מוכתר
	–
	נציגי משפחות הנעלמים

	שלום עוזרי
	–
	נציגי משפחות הנעלמים

	אבינועם צברי
	–
	נציגי משפחות הנעלמים

	זוהרה צוברי
	–
	נציגי משפחות הנעלמים

	רמי צוברי
	–
	נציגי משפחות הנעלמים

	רחמים קרוה
	–
	נציגי משפחות הנעלמים

	מוטי מנדרה
	–
	נציגי משפחות הנעלמים

	מנחם יצהרי (חתוכה)
	–
	נציגי משפחות הנעלמים

	שושי
	–
	נציגי משפחות הנעלמים


<ייעוץ משפטי: >
נירה לאמעי-רכלבסקי
<מנהל/ת הוועדה:>
מירב שמעון
<רישום פרלמנטרי:>
ס.ל, חבר תרגומים
<סיור וישיבת ועדה בחלקות הקבר הקשורות לפרשת היעלמותם של ילדי תימן, מזרח והבלקן בבית העלמין סגולה (פתח תקווה)>
(בסיור)

<היו"ר נורית קורן:>
אנחנו נמצאים פה בבית הקברות. אנחנו עוברים עם הנציג של חברה קדישא פה, יהודה. יהודה, תודה רבה שאתה מארח אותנו. אנחנו הולכים עכשיו לראות את הקברים. אני העברתי ליהודה רשימה של ועדת כהן קדמי שקבעה איפה הקברים נמצאים, הקברים של ילדים שהיא קבעה שהם נפטרו לכאורה, בשבילנו זה לכאורה, כי אנשים לא ידעו את זה לפני שפתחנו את הפרוטוקולים. להרבה אנשים נודע רק עכשיו, כשפתחנו את הפרוטוקולים, שיש תעודת פטירה.
יש כאן שני סיפורים. היום אנחנו באים רק לראות והבאנו כמה משפחות פה שספציפית אני רוצה שנראה את הקבר שלהם וצריך להוסיף את הסיפור של - - - איזה שנה זה היה? 97'?
<קריאה:>
96'-97'.

<היו"ר נורית קורן:>
06'-97', שנפתחו עשרה קברים מדגמיים ובהם לא נמצא שום ממצא שמתאים למה שהיה כתוב מעל. 

<קריאה:>
לא ניתן היה לקבוע ש - - - 

<היו"ר נורית קורן:>
היו 22 שלדים והיו גם קברים שהיו ריקים. 

<קריאה:>
אני לא יכול להגיד את זה. היו 22 שרידים - - -
<רמי צוברי:>
אני יכול להסביר? 

<היו"ר נורית קורן:>
כן. בואו נראה ו - - - 

<קריאה:>
שלדים? 

<רמי צוברי:>
יש פה את המנכ"ל של חברה קדישא. 

<זוהרה צוברי:>
לא היו שלדים, לא היו כלום. לא היו שלדים, רמי. 

<משה נחום:>
איזה סיפור זה? איזה שלדים? 

<היו"ר נורית קורן:>
לא, היו בחלק מהקברים - - - 

<רמי צוברי:>
מ-10 קברים אמורים לצאת עשרה שרידי שלדים, אבל לא היו עשרה, היו 22, מה שאומר שהרישומים האלה לא אמיתיים, כי אם הרישום אמיתי, בכל קבר אני אמצא אחד.

<משה נחום:>
מאיפה לקחו את השלדים? 

<היו"ר נורית קורן:>
מהקברים, לקחו דגימות. 

<משה נחום:>
אנחנו פתחנו פה קברים, לא היה שום דבר. 

<רמי צוברי:>
לא, היו שרידים - - -

<משה נחום:>
פתחנו, לא היה כלום. 

<זוהרה צוברי:>
בשנת 95' לא היה כלום. זה חדש. 

<היו"ר נורית קורן:>
חברים, בואו לא נעשה ויכוחים. מה שחשוב כרגע, אנחנו הולכים לראות את הקברים עצמם. אני גם מניחה הצעת חוק שנוכל לפתוח את הקברים. אז עכשיו, ההצעה הונחה, היא אמורה לעלות בשבוע הבא לוועדת השרים לחקיקה. 

<רמי צוברי:>
הקבר שקשור אליכם, פתחנו אותו? 

<זוהרה צוברי:>
כן, אנחנו אז בשנת 95' היינו עם צחי הנגבי, אתה זוכר? 

<יהודה-חברה קדישא:>
במקום עצמו לא היה מצבות, חברה קדישא לא רצו שיהיה מקום שידרכו על זה, השקיעו שם ועשו את המצבות. 
<היו"ר נורית קורן:>
בואו נעשה את זה - - - זה אנחנו יודעים, את הדברים, בואו נראה בשטח. מה שלי חשוב, יש לך את התמונות שהראית לי ביום הראשון? של מה שהיה? 

<קריאה:>
נשלח לך אותם. 

<היו"ר נורית קורן:>
תודה שבאת. 

<קריאה:>
להזכיר כל הזמן, זה לא רק ילדי תימן. 

<היו"ר נורית קורן:>
ברור, קודם כל לא הזכרתי, עוד לא הזכרתי בכלל את המושג. אני כל הזמן גם מתקנת אנשים, כי אני בטוחה שיש אנשים שנעלבים ואנשים העירו לי כבר כמה פעמים. 

<קריאה:>
לא, אני נעלב. זה היה משהו רציני - - -
<היו"ר נורית קורן:>
חברים, אני מבקשת, אנחנו נעביר דף וכל מי שיקבל רשות דיבור צריך יהיה להגיד את השם שלו, אני אבקש גם קודם. אנחנו רוצים לעשות את הסיור באמת בצורה מכובדת, אני רק מבקשת שכל מי שידבר משהו, אנחנו מקליטים פה, אז כל אחד יגיד את השם שלו קודם ואחר כך נעביר דף, שכל אחד ירשום את עצמו. 

אנחנו נמצאים עכשיו בחלקה א', יש לנו את יהודה, שהוא המנהל של בית הקברות, הוא קצת יסביר לנו מה קורה פה ואנחנו נשאל שאלות. נתתי לך כמה שמות. מירב, העברת לו את השמות של המשפחות שמגיעות? 

<מירב שמעון:>
כן. 

<היו"ר נורית קורן:>
יש כאן כמה משפחות שהגיעו, שאנחנו נלך לקברים הספציפיים הללו ואנחנו נשאל שאלות ונראה. כל אחד יסמן לעצמו את הקבר, כי אני ביקשתי לסמן ולא קיבלתי אישור, כי הם לא מאפשרים לסמן, על מנת שהמשפחות תבואנה לכאן. אני ריכזתי את כל הקברים, יש כאן כמעט 100 קברים, רציתי להקל על המשפחות, שכשהם יבואו הם יוכלו ישר למצוא את זה בלי לבקש מיהודה לעזור, אבל יש כללים ואני מכבדת כללים. אז לכן אנחנו נתחיל עם יהודה, שיסביר לנו מה אנחנו רואים פה ונמשיך. 

<יהודה-חברה קדישא:>
בעצם זה נקרא חלקת ילדים א'. 

<קריאה:>
יש ב', יש ג'? 

<היו"ר נורית קורן:>
כן, יש ב', זה בהמשך. 

<יהודה-חברה קדישא:>
כן, יש ב'. הקברים האלה, הכול היה פה, לפי מה שאנחנו שמענו, לפי מה שסיפרו לנו קודם, הקברים פה היו במצב שטוח, זה לא היה מסומן עם מצבות ודברים כאלה. יש חלק מהמצבות שהמשפחות בעצמן כן עשו, כמו שאנחנו רואים פה. החברה קדישא, לפני איזה 40 שנה, כבר מזמן המנכ"ל, אחד עוד לפני הקודם פה, חיים הרמן ז"ל. הוא הלך מיוזמתו וסידר את הכול. 
<היו"ר נורית קורן:>
כלומר הקברים, מה שאנחנו רואים כרגע, הבטון הזה, נעשה לפני 40 שנה. 

<יהודה-חברה קדישא:>
בערך, כן. גם כשהוא סידר, זה לא שהוא יודע שמתחת למצבה הזו ספציפית יש אותו קיים, או ההוא קיים. זאת אומרת יש את הרשימה, שבשורה הזאת נמצאים הילדים האלה והוא עשה להם פשוט מצבת זיכרון, כדי שהמקום לא יהיה מחולל, כדי שהמקום יהיה מכובד, כדי שיידעו פחות או יותר, בערך, שפה נמצא. 

<היו"ר נורית קורן:>
בעצם מה שאתה אומר לי כרגע שהייתה פה פלשטקה שלמה של בטון ו - - -

<יהודה-חברה קדישא:>
אפילו חול. 

<היו"ר נורית קורן:>
היה פה חול, והיה פה רק את אלה, או שאלה חדשים? 

<יהודה-חברה קדישא:>
לא, גם זה לא. 

<היו"ר נורית קורן:>
גם אלה חדשים, לא היה שום דבר. 

<זוהרה צוברי:>
שום דבר לא היה. 
<היו"ר נורית קורן:>
שום דבר לא היה, היה רק חול. 

<זוהרה צוברי:>
כלום לא היה. 

<משה נחום:>
היו מרצפות, זוהרה. 

<היו"ר נורית קורן:>
בסדר, אבל לא היו מצבות. 

<זוהרה צוברי:>
לא היו מצבות. 

<היו"ר נורית קורן:>
אז עכשיו מה שאתה אומר, שעשיתם פלשטקה שלמה ואתם שמתם כל שם וזה לא אומר שמתחת - - - זה אומר שמתחת לכל שם כזה זה לא בדיוק המצבה. כאילו אם אנחנו רוצים לפתוח קבר, אנחנו צריכים לפתוח את כל השורה. 

<יהודה-חברה קדישא:>
ולכן גם כן, ייתכן שאז, כשפתחו את העשרה קברים ומצאו 22, ייתכן שפתחו קבר אחד וזה בעצם היו שני קברים, של הימין ושל השמאלי. ייתכן בהחלט. 

<היו"ר נורית קורן:>
כלומר בכל מקרה - - - אז היה יותר סימון, כי מה שהראית לי, הראית לי את התמונות, יש לך פה את התמונות - - -

<יהודה-חברה קדישא:>
כן, אבל גם זה זז. 

<היו"ר נורית קורן:>
רגע, ברור שהכול זז, אנחנו מבינים שיש פה - - - יש כאן אנשים מהמכון הפתולוגי, שגם הם יוכלו לתת אחר כך את הסקירה, אנחנו רק מתחילים עכשיו. 

<יהודה-חברה קדישא:>
לא, זה לא המקום הזה. זה לא זה. 

<היו"ר נורית קורן:>
פה אין תמונה לפני כן. זה שופץ הרבה - - - חלקה א' שופצה לפני ב'. 

<יהודה-חברה קדישא:>
נכון. 

<היו"ר נורית קורן:>
אז עכשיו בעצם כל הפלשטקה הזאת, גם הדברים האלה היו מראש לפני 40 שנה, או שאחר כך הוספתם את זה? 

<יהודה-חברה קדישא:>
לא, כשעשו את זה אז גם שמו - - -

<היו"ר נורית קורן:>
אז שמו את זה. 

<יהודה-חברה קדישא:>
ביחד. 

<היו"ר נורית קורן:>
אנחנו נעבור רק רגע בין הקברים. יש כאן בחלקה א', מהמשפחות שהעברנו אליך. משפחת יצהרי. 

<נירה לאמעי-רכלבסקי:>
השאלה אם הייתה איזה שהיא שיטתיות ביצירה של זה, או שפשוט יצקו וכתבו שמות וזהו? 

<היו"ר נורית קורן:>
לא, פשוט יצקו - - - מה שיהודה אומר, עוד פעם - - - חברים, רק רגע. מה שאני רוצה להדגיש פה, אם הבנו אותך נכון ושכל האנשים פה יבינו נכון, מה שהיה, שקברו בכל החלקה הזאת לכל האורך ויכול להיות שגם מה שנמצא פה, גם נמצא פה? 

<יהודה-חברה קדישא:>
לא, אבל לפי הרישומים. שורות מסודרות כן היה. גם כן, היה אחת, שתיים, שלוש, ארבע, אבל זה לא מחייב שהאחד זה בדיוק האחד פה. יכול להיות שזז. זה לא היה כמו שהיום, שזה מסודר, יש יסודות, יודעים בדיוק. 

<היו"ר נורית קורן:>
נכון, שהיסודות שומרים פחות או יותר על ה - - -

<יהודה-חברה קדישא:>
נכון. 

<היו"ר נורית קורן:>
אז בעצם כל השורה הזאת קבורים אנשים, ואם אנחנו עכשיו רוצים לבוא ולמצוא משפחה מסוימת, אנחנו צריכים לפתוח את כל האורך כדי לזהות למי שייך מה. 

<קריאה:>
לא בהכרח.

<היו"ר נורית קורן:>
חלק, לא הכול. 

<קריאה:>
אבל יש סדר כרונולוגי? 

<יהודה-חברה קדישא:>
נכון, נכון. 

<קריאה:>
אז כן יש איזה שהוא סדר, אז לא צריך להוציא את - - -
<היו"ר נורית קורן:>
יש סדר ולא רק זה, אנחנו גם ראינו שלפי התאריכים, ותיכף אנחנו נעבור ואתם תראו, שגם לפי התאריכים אנחנו ראינו שפחות או יותר הם שמו אותם לפי הזמנים. 

<קריאה:>
מצטער, נורית, אז למה להוציא את כל השורה? למה לא להוציא אחד ימינה ואחד שמאלה? 

<היו"ר נורית קורן:>
אפשר לנסות. 

<יהודה-חברה קדישא:>
אני אסביר. 

<היו"ר נורית קורן:>
רגע, תנו לי, אתם יודעים, אני לא, אני רוצה לשאול שאלות. 

<קריאה:>
אוקיי, זהו, זה מה שהשתמע מהדברים, שצריך להוציא את כל השורה. 

<קריאה:>
לאורית יש טעות, אורית, זה לא לפני 40 שנה. 

<היו"ר נורית קורן:>
רגע, אני אתן לכם, רק שנייה. אנחנו הבנו כרגע שאפשר יהיה לפתוח גם חלקים ולראות מה שיש מתחת, אבל צריך לקחת בחשבון שגם פה לא יהיו יסודות, אז השלדים יכולים לזוז, כי האדמה מתחת, ברגע שיש מים הכול זז. שזה משהו שאנחנו מבינים, זה בסדר. נכון, יהודה? אלה דברים שאנחנו מבינים. אני רוצה לדעת, יש משפחות בחלקה א'? כן, מירב, מי היה? מי השמות של המשפחות? הם פה, בשורה - - - אז אנחנו יכולים להגיע למקום ש - - -

<משה נחום:>
חברת הכנסת נורית, הרצועות האלה לא היו קיימות, לא היה - - - 

<היו"ר נורית קורן:>
נכון - - -

<משה נחום:>
רגע, סליחה, פה הייתה - - - ישרה בלי כלום. זה היה לפני 20 שנה. 

<היו"ר נורית קורן:>
רגע, בואו ניתן לזוהרה.

<משה נחום:>
היא הייתה איתי. 

<היו"ר נורית קורן:>
בסדר, תן לה גם לדבר.

<משה נחום:>
אני מסביר לך. 

<היו"ר נורית קורן:>
בסדר, הבנתי, אנחנו מדברים על חלקה א'. יש שוני בין חלקה א' לבין חלקה ב', יש שוני. בחלקה ב' יש קברים קברים. עכשיו, אני רוצה לדעת, יהודה, זה נהרס, באיזה שנה? לפני 40 שנה? 

<יהודה-חברה קדישא:>
אי אפשר לדעת שנה במדויק. 

<היו"ר נורית קורן:>
כשאת היית פה, מתי את היית פה, זוהרה? 

<זוהרה צוברי:>
אני הייתי בשנת 95', עם צחי הנגבי וזה לא היה ככה. היה חול, לא היה ככה. היה חול, לא יכול להיות, זו עבודה בעיניים. תדעו לכם, זו עבודה בעיניים. לא היה. אני מתנצלת שאני צריכה להגיד את זה, אבל לא היה.

<קריאה:>
זוהרה, כשהיית פה בשנת 95', מה היה? 

<זוהרה צוברי:>
היה חול וכל מיני - - -

<משה נחום:>
מרצפות וחול. 

<זוהרה צוברי:>
עמודים עם מרצפות עם חול. 

<יהודה-חברה קדישא:>
לא, זה לא פה, זה שמה. 

<זוהרה צוברי:>
גם שם וגם פה. לא היה, יש לכם טעות. 

<משה נחום:>
מטעים אותנו בשקרים. 

<היו"ר נורית קורן:>
הבנו שלא היה. רמי, מה היה פה? 

<רמי צוברי:>
בסביבות שנות ה-90 יצקו, הגברת צודקת, היו אדמות בלבד שניסו לזהות אותם. אם אנחנו רואים פה את המדרכה, קל לזהות את השורה, מתחילים את המספר אחד, אחד הוא אחד, לכן בשביל קבר לא צריכים לפתוח - - -

<היו"ר נורית קורן:>
זה מה ששאלתי את יהודה. 

<רמי צוברי:>
בסדר, רק אני אומר מה שעשו בפועל. אבל אם מספר אחד נמצא במיקום שלו והוא הכי סמוך למעבר קל מאוד לזהות. האחד הוא אחד, אם רוצים את השני, לא לוקחים את השריד מפה, לוקחים את השריד - - -

<היו"ר נורית קורן:>
בסדר, ברור. 

<רמי צוברי:>
וניתן לזהות, מניסיון, קבר אחד וקבר שתיים בפתיחה. כשאתה פותח אתה רואה פה אחד ופה שניים. 

<היו"ר נורית קורן:>
בסדר. זה בדיוק מה ששאלתי את יהודה, אבל יהודה אמר שהם הניחו את ה - - -

<קריאה:>
השאלה אם הייתה חציצה. 

<רמי צוברי:>
כל הלוחות האלה נעשו ביחד, אתם תראו גם בחלקה ב', שאותו דבר, כנראה עשו את זה באותה הזדמנות. 

<זוהרה צוברי:>
בשביל להשתיק אותנו. 

<היו"ר נורית קורן:>
בכל מקרה זה פשוט ברור לי שמה שאמרה ועדת כהן קדמי אמרה שאלה הקברים וברור שהלכו והכינו את זה אחר כך, ברור שעשו את הדברים אחר כך. בשביל זה אני פה. 

<זוהרה צוברי:>
בסדר, שכנעת אותי. 

<היו"ר נורית קורן:>
יהודה, תראה לנו, בבקשה, את המשפחה הראשונה שיש לך בחלקה א'. 

<משה נחום:>
שקר בעיניים. 

<היו"ר נורית קורן:>
איזה שורה? 

<יהודה-חברה קדישא:>
שורה א'. 

<היו"ר נורית קורן:>
הראשונה משם? 

<זוהרה צוברי:>
הראשונה זה א'. 

<היו"ר נורית קורן:>
אז בואו נעבור לשם. 

<יהודה-חברה קדישא:>
חלקה א' מתחילה פה, בשורה הזאת. 

<היו"ר נורית קורן:>
יהודה, איפה זה? 

<זוהרה צוברי:>
פה זה א'. 

<היו"ר נורית קורן:>
איפה הקבר הספציפי שאנחנו מחפשים? זוהרה, מי צריך להיות קבור פה, זוהרה? 

<זוהרה צוברי:>
אח שלי. 

<היו"ר נורית קורן:>
ומה השם שלו? 

<זוהרה צוברי:>
סאלח חתוכה. כן, אני מצאתי אותו פה בסדר. 

<היו"ר נורית קורן:>
כן. 

<זוהרה צוברי:>
גם בשנת 95' מצאתי אותו. 

<היו"ר נורית קורן:>
עוד טיפה, זה שם. 

<קריאה:>
אנחנו מתקדמים עכשיו למי? 

<היו"ר נורית קורן:>
אח של זוהרה. 

<קריאה:>
זו כל השורה הזאת פה? 

<היו"ר נורית קורן:>
כן. 

<משה נחום:>
זה היה מרצפות. 

<זוהרה צוברי:>
מרים, מרים חתוכה זאת הבת דודה שלי. 

<משה נחום:>
אחר כך שמו את האבנים האלה. 

<יהודה-חברה קדישא:>
חתוכה זה 35. אתה מתקדם הלאה. 

<משה נחום:>
עזוב את לוח השיש, זה מ - - - 
<זוהרה צוברי:>
זה גילה, זו גילה סאלח. 

<היו"ר נורית קורן:>
יהודה, תרשום לך הערה, שיהיה מספור, ואז יהיה יותר קל מאשר לחפש ככה. 

<זוהרה צוברי:>
אני לא רואה את זה בכלל. 

<היו"ר נורית קורן:>
תיכף, הנה יהודה פה, בשביל זה יהודה כאן. 

<זוהרה צוברי:>
יהודה, איפה זה? 

<היו"ר נורית קורן:>
עברנו יותר מדי? 

<קריאה:>
זה סעד זהרה. חתוכה סאלח. 

<היו"ר נורית קורן:>
רגע, זה זה? אז מי שייך לזוהרה? סעיד זהרה, למי שייך, לאיזה משפחה? יש כאן משפחה שיש לנו? לא. 

<קריאה:>
נורית, המצבה הזאת ממתי? היא מזמן הקבורה? 

<היו"ר נורית קורן:>
לא, המצבה לא. זה היה רק חול. הם מצאו את זה - - - הוא אומר לפני 40 שנה, אבל ד"ר משה נחום וזוהרה אומרים שהם היו פה ב-95' וזה היה רק חול, זה לא היה. 

<משה נחום:>
היו מרצפות ואחר כך חול ו - - - 

<היו"ר נורית קורן:>
אנחנו עכשיו מנסים למצוא את הקבר של אח של זוהרה, סאלח חתוכה. אנחנו רוצים לראות. אתם רואים שהמלאכה היא קשה למצוא ולכן אני אעביר בקשה שימספרו כדי שהמשפחות יוכלו לבוא בקלות. תראו כמה זה משמעותי, לבוא, ותראו איזה ספר הוא מחזיק, הוא מחזיק ספר כל כך ישן, כל כך בלוי, שזה בעייתי. 

<זוהרה צוברי:>
גם בשנת 95' ראיתי את הספר הזה. 

<היו"ר נורית קורן:>
אבל זה הספר. 

<יהודה-חברה קדישא:>
עכשיו הכול ממוחשב. הנה, פה, סאלם חתוכה.
<זוהרה צוברי:>
כן, זה זה. 

<היו"ר נורית קורן:>
אז זה לא בשורה א'. 

<משה נחום:>
אחיך? נגיד קדיש עליו? 

<זוהרה צוברי:>
כן. אתה יכול להגיד קדיש. 

<קריאה:>
למה יש פה - - -

<היו"ר נורית קורן:>
אחד בלי. 

<משה נחום:>
זה עוד לא החליטו איזה שם לשים פה. 

<היו"ר נורית קורן:>
סאלם חתוכה זה אח של זוהרה. 

<משה נחום:>
זה ברח להם מהקבר, או שהוא לא יצא לשים לו מצבה. 

<קריאה:>
אין שם פה. 

<רמי צוברי:>
בספר הוא יכול בשנייה לדעת. מי זה פה? 

<יהודה-חברה קדישא:>
אברהם סוחר. 

<רמי צוברי:>
סוחר? לא תימני. 

<היו"ר נורית קורן:>
זה לא משנה תימני. חברים, צריך לשים לב שמדובר פה לא רק בתימנים, מדובר פה מכל העדות. צריך לשים לב, הרב עוזי משולם תבע את המושג 'ילדי תימן, מזרח ובלקן' וזה חשוב. נכון שרוב הילדים היו תימנים, אבל היו גם אחרים. 

<זוהרה צוברי:>
זה של אח שלי. חתוכה, סאלם, צברי. 

<משה נחום:>
ואת מאמינה שמי ששוכב פה - - -

<זוהרה צוברי:>
לא, היא אמרה לא רק תימנים, אבל תסתכל, במקרה, זבדני, סאלם, יחיא, צברי, סאלם, חתוכה, יחיא, סאלם. 

<משה נחום:>
זה כולם תימנים. 

<היו"ר נורית קורן:>
חברים, אי אפשר ככה לנהל את הדיון. יהודה, בעצם עוד פעם, אתה רואה, שואלים עוד פעם, לפי מה מיקמתם? מיקמתם פחות או יותר - - -

<יהודה-חברה קדישא:>
זה לא שאנחנו מיקמנו, אבל כבר דור שני שנמצא פה. זה מה שאמרו לנו. לקחו את השורות לפי הסדר, עשו אחת, שתיים, שלוש, עשו מצבות אותו דבר שיהיה וזה מה שעשו. 

<היו"ר נורית קורן:>
כן, פחות או יותר. 

<קריאה:>
זה לא אומר שזה נכון מה שהוא אומר. 

<היו"ר נורית קורן:>
כן, אני מבינה, כי הוא לא יודע. הוא לא יודע, הוא משער מה נעשה. 

<קריאה:>
יודעים כמה קברים - - -

<קריאה:>
זה של העירקי, אני אקח עליי לעשות את זה. באמת. 

<קריאה:>
תגיד בלי נדר. 

<קריאה:>
אבל אתה צריך את התאריך. 

<היו"ר נורית קורן:>
כן, צריך את התאריך ואת הכול, באמת צריך לשים. 

<קריאה:>
התאריך הוא בכ"ג. 

<היו"ר נורית קורן:>
אורי, לפני שאנחנו שמים אנחנו קודם רוצים לברר שאכן באמת יש שם עצמות. 

<הלל שמריהו:>
נורית, יש פה צילום שמישהו צילם בשנת 96' שעל כל אלה כתוב 'ילד', 'ילדה', 'פרסי', 'תימני'. 

<היו"ר נורית קורן:>
מה שהיה קודם? 

<הלל שמריהו:>
כן, הנה יש לו פה צילום. 

<היו"ר נורית קורן:>
למי יש את הצילום? 

<קריאה:>
אבל לא בטוח שזה היה פה. 

<היו"ר נורית קורן:>
זה יכול להיות שבחלקה השנייה. 

<הלל שמריהו:>
אבל חלקה ב' גם אותו דבר כמו פה, אני הייתי שם. 

<היו"ר נורית קורן:>
לא, בחלקה ב' אנחנו ראינו, זה קברים קטנים. תיכף אנחנו ניגש לשם. אני רק רוצה להראות עוד דבר אחד שאני הסתכלתי עליו. תראו, כולם כ"ג בחשוון, אתם שמים לב? אתם רואים כמה בחודש אחד - - -

<הלל שמריהו:>
ביום אחד ארבעה. 

<היו"ר נורית קורן:>
ביום אחד ארבעה, ויש פה בחשוון, תראו כמה אנשים. 

<קריאה:>
כל אלה בחשוון. 

<היו"ר נורית קורן:>
גם אלה בחשוון? 

<קריאה:>
כן.

<היו"ר נורית קורן:>
מה, הייתה פה מגפה ואף אחד לא אמר? אף אחד לא אמר. 

<משה נחום:>
בן גוריון, בישיבת הממשלה השנייה, ב-49', בן גוריון הצהיר מעל הבמה שילדי תימן ומזרח ובלקן מתים כזבובים, העיקר זה יותר תימנים. 

<היו"ר נורית קורן:>
זה לא יכול להיות, זה לא בסדר. 

<זוהרה צוברי:>
זה נראה נורמלי? 

<היו"ר נורית קורן:>
לא. 

<זוהרה צוברי:>
זה לא נראה נורמלי. 

<היו"ר נורית קורן:>
לא, זה לא נורמלי. 

<זוהרה צוברי:>
זה מה שאני אמרתי. 

<משה נחום:>
חברת הכנסת, פה הם לקחו שורה תמוז, פה שורה אייר. 

<היו"ר נורית קורן:>
אבל הם שמו את זה לפי הזמנים, יש שם גם חשוון. 

<משה נחום:>
הם בטח עשו הגרלה, כמו הפיס. 

<היו"ר נורית קורן:>
בואו נלך. 

<משה נחום:>
אלה נפל. 

<קריאה:>
תראו כמה נפלים. 

<משה נחום:>
בטח כשנולדו לקחו להם את הלב. 

<היו"ר נורית קורן:>
חברים, תתקדמו. אנחנו העברנו להם את השמות, מירב? 

<מירב שמעון:>
העברנו להם את השמות. 

<היו"ר נורית קורן:>
זה פשוט לא ייאמן, ממש. גם כל השורה הזאת - - - 

<קריאה:>
אני חושבת שיש לי צילומים של קברים של חלקה אחרת. \

<היו"ר נורית קורן:>
מתי הייתם? 

<קריאה:>
לפני 20 שנה. אני זוכרת שהיה לפני ואז יצקו בטון ועשו כל מיני - - -

<היו"ר נורית קורן:>
זה זה. 

<קריאה:>
לא, זה לא זה. 

<היו"ר נורית קורן:>
אז בואו. 

<קריאה:>
יש לי תמונות. 

<קריאה:>
בטון חדש, בלי שמות. 

<קריאה:>
הנה - - -

<קריאה:>
אחותך? תראי לי. ברכה סאלם. 

<שושי:>
ראינו את זה כבר אז, אבל זה היה לפני 20 שנה. זה היה ערב שבועות - - - של עוזי משולם, כל הבלגן ה - - -
<קריאה:>
הם יצקו - - - 

<היו"ר נורית קורן:>
זו חלקה ב' ואנחנו רואים בדיוק את אותו ריטואל, כמו שראינו בחלקה א', שעשו בטון ושמו את המצבות. 

<קריאה:>
וכולם תש"י. 

<היו"ר נורית קורן:>
כולם באותה שנה, תראו. תש"י, כולם באותו שנה. 

<משה נחום:>
חודש טבת? באותו חודש. 

<היו"ר נורית קורן:>
לא, לא באותו חודש, אבל הרבה - - - למעלה ראינו חשוון. יש כאן את משפחת מנחם, שבעצם כאן יש להם את ברכה סאלם. אנחנו רואים שהיא נפטרה, אתם רואים שכתוב - - - פה נקברה ברכה בת סאלם, א' שבט, תש"י. ומה לכם אמרו? 

<שושי:>
לפי הלועזי, זה 17.1. 

<היו"ר נורית קורן:>
איזה שנה? 

<שושי:>
תש"י. 

<היו"ר נורית קורן:>
תש"י זה 1950. עכשיו שושי אומרת שהיא הייתה פה ברגע שהיו כל המהומות של הרב עוזי משולם ז"ל. 

<שושי:>
לפני פסח היה כל הבלגן עם עוזי משולם, בפסח, יומיים לפני ליל הסדר.

<קריאה:>
על איזה שנה אנחנו מדברים? 

<שושי:>
65'. 

<קריאה:>
לפני 40 שנה זה פרק זמן ארוך. 

<היו"ר נורית קורן:>
אתה לא יודע בדיוק שנה? 

<משה נחום:>
ב-95' קמה הוועדה - - - 

<היו"ר נורית קורן:>
בסדר. 

<שושי:>
לא משנה, באותה שנה שהיה כל הבלגן של עוזי משולם, באו ואמרו לנו 'בואו תראו מה קורה בבית העלמין בסגולה', לקחנו מצלמה, הקלטת מאז נעלמה, מסרו אותה לוועדה והיא לא חזרה אלינו.

<נירה לאמעי-רכלבסקי:>
מה? הקלטת נמסרה לוועדה ולא חזרה? 

<שושי:>
כן. 

<נירה לאמעי-רכלבסקי:>
אולי אנחנו נמצא אותה. 

<היו"ר נורית קורן:>
אנחנו נמצא אותה, כן. 

<שושי:>
ואז באנו, עמדו פה דחפורים, ערב חג השבועות, שתבינו, עומדים פה דחפורים והוציאו יציקות של בטון ומדביקים לוחיות כדי לסמן שאכן יש קברים. 

<נירה לאמעי-רכלבסקי:>
ולכם היה תאריך פטירה אחר? 

<שושי:>
אני לא זוכרת, יש אצלכם - - -

<היו"ר נורית קורן:>
איך גיליתם שיש לכם תעודת פטירה ושיש קבר. 

<שושי:>
אצלנו כבר בוועדה, אני זוכרת שהייתי עם אמא שלי, ילדה קטנה, היו סטודנטים מבר אילן שהגיעו ואמרו שמתחילים לחקור, כי אז המון ילדים - - -

<היו"ר נורית קורן:>
כן, באו החוקרים. 

<שושי:>
ילדים קיבלו צווי גיוס ואז התפוצצה הפרשה, ובאו ושאלו את אבא שלי. אני זוכרת את זה, הייתי ממש ילדה קטנה. באו ושאלו אותו והוא סיפר את הסיפור, שנעלמה הילדה, הוא חיפש המוןו חודשים, חדשים הוא עבר מבית חולים לבית חולים, הוא אפילו ביקש עזרה - - -

<היו"ר נורית קורן:>
הוא התלונן במשטרה?

<שושי:>
כן, כן. יש את כל המסמכים אצלכם. 

<היו"ר נורית קורן:>
אצלנו? אנחנו נפתח אותם. 

<שושי:>
הוא אפילו ביקש מהאחראי על המחנה שיכתוב לו מכתב וביחד הם הלכו ואז הוא הגיע לצריפין, סרפן זה היה אז, ואמרו לו 'אה, ברכה בת סאלם מתה מזמן', ובזה זה נגמר. כשהיה הסיפור של עוזי משולם שלחתי לבית חולים צריפין לבקש איזה מסמכים יש להם. 

<היו"ר נורית קורן:>
את כל המסמכים. הבנתי. 

<שושי:>
ואז שלחו לי באמת - - - כזה, שהיא הייתה ונפטרה. 

<נירה לאמעי-רכלבסקי:>
בתאריך הזה? 

<היו"ר נורית קורן:>
כן. בסדר, אנחנו - - -

<שושי:>
היא הייתה בת כמה שבועות. רק הגיעו, אמא שלי הייתה בתשיעי, ילדה אותה ו - - - 
<היו"ר נורית קורן:>
ילדה אותה פה בארץ, בעצם. 

<שושי:>
כן, ואחר כך אחותי - - - שש או שבע שנים - - - נולדה ילדה, אבא שלי מאוד פחד, כשנולדה אחותי, היא היום בת 61, היא הייתה חולה והוא לא היה מוכן למסור אותה בשום פנים לבית חולים. במצב של שחפת, מרוב שפחדו כל כך למסור אותה, שגם היא תיעלם.

<היו"ר נורית קורן:>
חברים, נמצאת פה איתנו גם חברת הכנסת יעל פארן, שהיא חברה בוועדה שלנו, היא מכבדת אותנו כאן, היא גם באה לראות. 

צריך להדגיש דבר חשוב, שבעצם מה שאמרו לי פה בבית הקברות, שאם אנחנו צריכים לפתוח קבר, אז אנחנו נצטרך לפתוח את אותו קבר ואחד ליד, ממש לא הרבה, לפי מה שהבנתי מיהודה, שאנחנו נצטרך לפתוח בטווח לא יותר מדי, כדי לברר. וכל משפחה תוכל, לפי הצעת החוק שלי, לבוא ולבקש לפתוח ובית המשפט יצטרך לאשר את זה. 

<קריאה:>
אבל זה ייקבע באופן רשמי? זאת אומרת שזו העמדה של חברה קדישא שפותחים את הקבר פלוס אחד ימין ואחד שמאל? 

<היו"ר נורית קורן:>
לא חייבים ל - - - למשל עכשיו כאן, המשפחה צריכה לבוא, לבקש, היא רוצה לפתוח את הקבר, להגיש בקשה לבית משפט ובית משפט יאשר את זה, כי זה מה שהצעת החוק שלי אומרת, ולקחת את הדנ"א יהיה על חשבון המדינה, כל הפעולה, לפתוח, הכול, יהיה על חשבון המדינה. 
<קריאה:>
לא, השאלה שלי אם מדובר על קבר אחד ימין, אחד שמאל, או ש - - -

<היו"ר נורית קורן:>
כן, פחות או יותר, זה חברה קדישא. 

<קריאה:>
זו השאלה פחות או יותר, השאלה אם יש עמדה רשמית של חברה קדישא, לגבי כמה קברים לוקחים - - -

<היו"ר נורית קורן:>
לא, עוד לא, עוד לא הגענו לשלב הזה. אנחנו עכשיו בשלב של האיתור של הקברים, הגשת הצעת החוק ואני מאמינה שהיא תרוץ ואז המשפחות יוכלו לבוא. ראיתם כמה קשה למצוא כל אחד, צריך לסמן ואני אבקש מהחברה קדישא לסמן עבור ההורים כדי שהם יוכלו לבוא ולראות, ואני מזכירה לכם שהרבה מאוד משפחות רק עכשיו מגלות שיש בכלל תעודת פטירה ויש קבר. לפני זה אף אחד לא ידע, ואנחנו מתעסקים בזה, זה מה שהוועדה עושה. 

<קריאה:>
בסגולה לא נפתחו קברים? 

<היו"ר נורית קורן:>
לא, נפתחו. תיכף הם יראו לנו - - -

<קריאה:>
נורית, שני שמות בקבר אחד. כדאי לצלם את זה. 

<היו"ר נורית קורן:>
הנה, אתם רואים? הנה יש שם עוד. 

<קריאה:>
גם פה. שני ילדים - - - שניהם מתו באותו יום. 

<נירה לאמעי-רכלבסקי:>
יהודה, יש כאן שני שמות על המצבה. 

<היו"ר נורית קורן:>
חברים, אתם מבינים שככל שאנחנו מסיירים אנחנו מוצאים כל מיני דברים שהם לא הגיוניים. 

<קריאה:>
לא, הם לא שמעו, תגידי מה הלא היגיון. 

<היו"ר נורית קורן:>
תיכף, הוא פותח את הספר. 

<הלל שמריהו:>
נורית, דקה, זה מה שהיה. תפסיקו לטייח את העניין. 

<היו"ר נורית קורן:>
לא, זה - - -

<הלל שמריהו:>
קח את המצלמה ותוכל לראות, החלקה הזו זה מה שהיה ותראו אותה עכשיו. 

<משה נחום:>
זה מה שאמרתי, המרצפות 30 על 60. 

<הלל שמריהו:>
זה רפי שובלי, לשבחו ייאמר, הוא צילם והביא לי עכשיו. אמרתי לו 'בוא תראה', איך ךהיה ואיך עכשיו. הם עשו קוסמטיקה, הכינו את הכלה המתאימה. 

<משה נחום:>
זה מה שהיא אמרה בערב חג השבועות. עשו כי פחדו - - -

<קריאה:>
רגע, סליחה. 

<יעל כהן-פארן (המחנה הציוני):>
השאלה המטרידה היא, זה נראה שהקברים הרבה יותר מרווחים, אם יש יותר - - -

<קריאה:>
הנה, גם לנו יש - - -

<היו"ר נורית קורן:>
כן, גם לו, אמרנו שזאת החלקה. 

<יעל כהן-פארן (המחנה הציוני):>
השאלה היא אם יש פחות קברים בתמונה הזאת וכביכול הטענה היא שהוסיפו קברים בשנות ה-90 שסידרו את הדבר הזה. שזה קברים מה שנקרא פיקטיביים. 

<היו"ר נורית קורן:>
רפי, אולי אתה יכול לענות לנו על זה? 

<רפי שובלי:>
אני אגיד ככה, הדבר הזה היה בזמן ועדת שלגי, לפי התלונות של ההורים אנחנו מניחים שבנו את השורות האלה ואני שואל כמה שאלות עקרוניות. קודם כל מי אישר את התקציב לבניית הבטונדות האלה, האם זה קשור לוועדת שלגי, האם זה קשור לגורם ממשלתי אחר. כמה תקציב נתנו לדבר הזה, איפה עוד בארץ יש שורות כאלה? כי אנחנו בשנות ה-90 ראינו קברים חדשים גם בירושלים. זה לא רק כאן. 

<היו"ר נורית קורן:>
בסדר, זה אנחנו נעשה שם סיור מיוחד. 

<משה נחום:>
גם בחיפה ובשער מנשה.

<היו"ר נורית קורן:>
אנחנו נעשה גם בבתי הקברות האלה, אנחנו הולכים גם לשם. יהודה, בעצם אתה יכול רק להשיב לשאלות האלה? לא כל כך. 

<רפי שובלי:>
ואני חושב שההצעה לסרוק את ספרי הקבורה מאוד מתכתבת עם הצורך לבדוק מה קורה פה. זה מעבר לפתיחת הקברים שהיא חובה. 

<היו"ר נורית קורן:>
כן, ברור. 

<אבינועם צברי:>
יש לי שאלה - - - לפתוח קבר, האם חברה קדישא יכולה להגיד לא? 

<היו"ר נורית קורן:>
להגיד לא? אז שנייה, נשאלת פה שאלה חשובה. 

<קריאה:>
אין שמות. 

<היו"ר נורית קורן:>
אין שמות. 

<קריאה:>
אולי אפשר רק להבין מיהודה, איך נעשה הרישום אם אין שמות על אותם מצבות מלפני שנות ה-90? 

<קריאה:>
החלקה - - -

<קריאה:>
זה ספציפי, כתוב. 

<היו"ר נורית קורן:>
הנה, כתוב. 

<קריאה:>
שם אחר שם? שוב, יש פה 12 מספרים רצים, אנחנו רואים שם מצבות שאין להם שום - - - איפה זה מתחיל? איפה זה נגמר? השאלה שלי, שוב, יש את הבטונדות שאין עליהן שום שם. 

<רפי שובלי:>
זה השלב הבא. 

<קריאה:>
זה התיעוד שעל סמך זה נעשו - - - אני לא יודע אם זה נכון שיהיה מספיק אחד ימין, אחד שמאל. 

<היו"ר נורית קורן:>
אנחנו לא יודעים. 

<קריאה:>
אני איתך, אנחנו לא יודעים. 

<קריאה:>
כל טבת רשום ב-ט', למעט אחד ב-ת', ואז עברו חשוון, לחודש הבא. 

<היו"ר נורית קורן:>
בסדר, הם סידרו את זה לא בדיוק לפי הסדר, הם שמו ככה. 

<אבינועם צברי:>
לגבי חברה קדישא, אם היא יכולה ל - - -
<היו"ר נורית קורן:>
לגבי הצעת החוק, מה שאתה שואל כרגע, לחברה קדישא אין פה סיי, זה המדינה. יש שתי תביעות - - -

<אבינועם צברי:>
לחברה קדישא אין סיי? 

<היו"ר נורית קורן:>
לא, היא לא יכולה לבוא ולהגיד ולטעון שהיא לא רוצה לפתוח, כי הצעת החוק מראש - - - נשאלה פה שאלה מאוד חשובה, האם חברה קדישא יכולה להתנגד לפתוח את הקבר. יש עכשיו על השולחן של בית משפט שתי תביעות כאלה, של אנשים שנקראים אלמוני, וכמו הספר שפה, מצביעים להם שיש קברים מסוימים, נמצאים בתל אביב. מה שקורה, שכרגע בית המשפט מתנגד מהסיבה כבוד המת. אני שואלת איפה כבוד החי? לכן הגשתי את הצעת החוק. הצעת החוק נכתבה ביחד בשיתוף עם משרד המשפטים ופה חברה קדישא לא תוכל לבוא ולטעון 'אנחנו לא רוצים לפתוח', הם יצטרכו לתת הצדקה רצינית ביותר למה. לא אתם. 

<נירה לאמעי-רכלבסקי:>
גם לחברה קדישא אין עמידה בעניין הזה. המדינה כמדינה יכולה להתנגד מטעמים משפטיים כאלה או אחרים. לחברה קדישא אין עמידה בעניין הזה. אפשר אולי להתייעץ איתה בעניין כבוד המת - - -

<היו"ר נורית קורן:>
איך לעשות. 

<נירה לאמעי-רכלבסקי:>
- - - הלכתיים, לא מעבר לזה. 

<היו"ר נורית קורן:>
כן. אם, כמו שאתה אומר, שאולי חברה קדישא תתנגד לעשות את זה, אז תבוא חברה פרטית שהמדינה תיקח ואנחנו נעשה הכול, הכול, כדי שהמשפחות יקבלו תשובות אמיתיות. הגיעה העת ובגלל זה הוועדה שלנו נמצאת פה היום. כדי לסמן את הקברים, ואם יהיה צורך, כל משפחה שתבקש אנחנו נפתח את הקברים והכול ייעשה לכבוד המת. לכבוד המת וגם לכבוד החי, הגיעה העת שלהורים יהיה קבר לבכות עליו. ההלכה, אנחנו נדבר, כרגע זה חוק. מבחינת הלכה יש שלושה רבנים, יש לנו את הרב עובדיה יוסף, את הרב קאפח ויש כאן את הרב רוז'ה. גם הוא אמר שהוא מתיר. 
<רפי שובלי:>
אומרים לי פה שלפחות חלק מהתמונות זה באזור אחר של בית העלמין, שצריך אולי לבדוק גם אותו. 

<היו"ר נורית קורן:>
אז אנחנו נפנה גם לשם. בואו נמשיך. 

<יעל כהן-פארן (המחנה הציוני):>
יש לי שאלה לחברה קדישא. התיק עם השמות, התיק שאתה מחזיק עם השמות, הספר של השמות, זה ספר מאותה שנה, משנת תש"ז? 

<יהודה-חברה קדישא:>
לא יודע, זה ספר ישן. 

<יעל כהן-פארן (המחנה הציוני):>
מי יודע את האותנטיות של הספר הזה, של הרשימה? זו שאלה שאולי היא שאלת מיליון הדולר. מי יכול להגיד, האם יש מישהו במדינה שיכול להגיד שזה אותנטי? 
<היו"ר נורית קורן:>
מתי שכתבו את הספר? אם לפני ועדת החקירה או אחרי? 

<רמי צוברי:>
אני יכול להגיד לך שבהמשך אני רואה כתב יד, שזה נראה יותר אותנטי, כי אני רואה שהפטירה הזאת נכתבה על ידי פלוני אחר מהפטירה הזאת. ואת רואה שפה בעט אחר ופה - - -

<היו"ר נורית קורן:>
כן, אפשר לראות - - -

<משה נחום:>
מחוק, מוחקים. 
<יעל כהן-פארן (המחנה הציוני):>
וההוא מודפס. 
<קריאה:>
מה זה בעצם הספר?

<יהודה-חברה קדישא:>
זה ספר ישן שהבאתי מהארכיב. 

<נירה לאמעי-רכלבסקי:>
את זה צריך לסקור. לבקש שיסרקו את הספר הזה. 

<יעל כהן-פארן (המחנה הציוני):>
זה שלכם פה בפתח תקווה, בסגולה? 

<היו"ר נורית קורן:>
יהודה, אתם עכשיו הכנסתם את הכול למחשב? או סרקתם את זה? 

<נירה לאמעי-רכלבסקי:>
לא, אנחנו רוצים סריקה.

<היו"ר נורית קורן:>
אנחנו נבקש סריקה.

<יעל כהן-פארן (המחנה הציוני):>
השאלה היא למה באמת חלק מהספר הוא בכתב יד והשמות האלה מודפסים. 

<אורית מסמי:>
אני יכולה לענות מידע מקצועי? 

<היו"ר נורית קורן:>
כן. אולי אפשר לדעת מתי נכתב הספר. נירה, אפשר להעביר את זה למקום שאפשר לדעת ממתי הוא נכתב? 

<נירה לאמעי-רכלבסקי:>
בטח. 

<היו"ר נורית קורן:>
אז אנחנו נבדוק. 

<נירה לאמעי-רכלבסקי:>
אני הייתי נציגת המדינה בתיקי גיל. מה לא עשינו עם זה, אנשים - - -

<משה נחום:>
איך מגלים אדם שכתב דבר לא טוב? מכניסים את הכתב ל - - -

<אורית מסמי:>
באותו ספר את תראי כמה אופני הצגה ולכן זה לא חריג שלפעמים זה מופיע מודפס ולפעמים זה מופיע בכתב יד. וגם כתבי היד השונים, זה גם אפשרי, כי בשבוע הזה - - -

<יעל כהן-פארן (המחנה הציוני):>
זה דווקא מעיד על אותנטיות, אבל המודפס - - -

<היו"ר נורית קורן:>
אבל אפשר לבדוק את זה, נכון? 

<קריאה:>
נורית, יש פה קרובה שלך. 

<היו"ר נורית קורן:>
באמת? מי? חלימה יוסף? אלי, תצלם את זה. הנה, משפחת מנצור. מנצורה זה המשפחה שלי, זה שם נעוריי. אנחנו משפחה גדולה ביותר. צריך גם להיות חיים מנצורה.

<קריאה:>
אז שתדעי, אם תחפרי שם, לא תמצאי כלום. זה הכול בלוף. 

<היו"ר נורית קורן:>
ננסה. 

<היו"ר נורית קורן:>
זה מזעזע לראות את כל המצבות הקטנות האלה, זה פשוט מזעזע אותי.

<קריאה:>
זה גם חדש. 

<יהודה-חברה קדישא:>
אין 40 שנה, תמחקי את הדבר הזה. אין 40 שנה. לגביי, 10 שנים ו-20 שנה זה אותו דבר. אז 40 שנה ו-15 שנה זה גם כן אותו דבר. לא יודע, לא יודע, לא הייתי פה. 

<קריאה:>
את זה ראינו במו עינינו. 

<היו"ר נורית קורן:>
יש לך פה עוד משפחה שנתנו לך? 

<יהודה-חברה קדישא:>
יש הרבה. 

<היו"ר נורית קורן:>
לא, אנחנו ביקשנו את המשפחות שנמצאות פה. 

<קריאה:>
היא לא מבינה - - - כל כך יפה, כל כך מסודר - - - יש אפילו יומן כזה. 

<היו"ר נורית קורן:>
איפה פרופ' לויטן? תביא אותו לפה. 

<קריאה:>
הוא שינה את דעתו, בהתחלה הוא לא היה ככה, דב לויטן. פתאום הוא התהפך למשהו אחר לגמרי. דב לויטן, מבר אילן. בהתחלה הוא היה בעד - - - ופתאום השתיקו אותו. 
<היו"ר נורית קורן:>
אתה מצאת את הקבר? 

<קריאה:>
יש פה - - - באותו חודש, באותו יום, עשו יום הולדת, מסיבה בגן. יש פה מכל מיני מקומות. 

<יעל כהן-פארן (המחנה הציוני):>
אז למה הם הובאו לפה? 

<קריאה:>
יש פה מעין שמר. 

<יעל כהן-פארן (המחנה הציוני):>
השאלה למה יש פה מעין שמר. 

<היו"ר נורית קורן:>
מעין שמר? כי העבירו לכאן. ראית שהיה כתוב? 

<יעל כהן-פארן (המחנה הציוני):>
לא, היא אמרה לנו. למה להביא לפה אנשים מעין שמר? אין שם מקום לקבור? 

<היו"ר נורית קורן:>
כי יכול להיות ששלחו אותם. 

<יעל כהן-פארן (המחנה הציוני):>
ברישיון של הקבורה יש מקום קבורה? 

<היו"ר נורית קורן:>
לא, פטירה, מאיפה הם הגיעו. מירב, תביא לי רגע את מה שנתתי לך. הנה, זה השמות. 

<יעל כהן-פארן (המחנה הציוני):>
ממחנה עולים ראש העין. 

<יהודה-חברה קדישא:>
זה צילום של הספר שלנו. 

<היו"ר נורית קורן:>
כן, זה הספר. עכשיו, יש לך את תעודת הפטירה. זה לפי הסדר, נכון? 

<יהודה-חברה קדישא:>
כן. 

<היו"ר נורית קורן:>
את רואה כתוב ככה, מחנה עולים ראש העין, שזה מקום קבורה פתח תקווה, כתובת, סיבת המוות, זהו. אנחנו לא רואים איפה הוא נפטר, זה רק הכתובת של ה - - -

<יעל כהן-פארן (המחנה הציוני):>
אבל בואי נראה אם יש פה אנשים שהם לא מראש העין. 

<היו"ר נורית קורן:>
זה ראש העין כולם. הנה, את רואה? לא ברור, זה מעברת - - -

<יעל כהן-פארן (המחנה הציוני):>
לא ברור מה כתוב פה. ראש העין. 

<היו"ר נורית קורן:>
לא, זה לא ראש העין. מחנה עולים, אבל זה לא ראש העין. 

<קריאה:>
זה ראש העין. מחנה עולים ראש העין. 

<היו"ר נורית קורן:>
זה לא נראה. 

<יעל כהן-פארן (המחנה הציוני):>
כן, זה ר"א. ממש כתב זוועה. הנה, עין שמר. מחנה עין שמר. צנעני. למה הגיע מעין שמר עד לפה? 

<היו"ר נורית קורן:>
כן, באמת מעניין. 

<יעל כהן-פארן (המחנה הציוני):>
אולי מקום פטירה כתוב - - - מקום קבורה פתח תקווה ולא כתוב מקום פטירה. לא כתוב מקום פטירה, רק כתובת ההורים בעצם. 

<היו"ר נורית קורן:>
זה של מי? 

<יעל כהן-פארן (המחנה הציוני):>
זה ראש העין. 

<היו"ר נורית קורן:>
תפתחי את הדף הזה, בואי נראה לתקשורת את זה. 

<יעל כהן-פארן (המחנה הציוני):>
הנה, מחנה עולים עין שמר. 

<היו"ר נורית קורן:>
ככה זה היה? ככה צילמת את זה? 

<מירב שמעון:>
כן, ככה זה היה. אבל לדעתי, זה כאילו מישהו אחר וזה - - - בארכיון. 

<היו"ר נורית קורן:>
כן, אוקיי. 
<יעל כהן-פארן (המחנה הציוני):>
כתובת - - - זה פה בסביבה. 

<קריאה:>
גם כל הדוח הפתולוגי מושחר. 

<היו"ר נורית קורן:>
הנה, יש לנו רופא. בואי נראה ממה היא נפטרה. זה היה כולירה כנראה? 

<אבינועם צברי:>
אי ספיקת לב. 

<היו"ר נורית קורן:>
אי ספיקת לב? היא ילדה בת שנה. 

<אבינועם צברי:>
יכול להיות. 

<היו"ר נורית קורן:>
לא כתוב פה שום דבר אחר. מה כתוב כאן? 

<אבינועם צברי:>
Heart failure, אי ספיקת לב. 

<היו"ר נורית קורן:>
וממה זה קורה? 

<אבינועם צברי:>
לב, בעיות לב. זו מחלה. 

<מירב שמעון:>
שנולדה עם מום בלב? 

<אבינועם צברי:>
כן. בנושא רפואה צריך להתעסק באופן רציני. 

<היו"ר נורית קורן:>
תרשמי לך את זה, אנחנו צריכים להוציא את התיק של הילדה. אנחנו רוצים להראות כאן, רצינו לראות, יש כאן רישיונות קבורה. אנחנו ביקשנו לראות את רישיונות הקבורה ואני ביקשתי גם לדעת מי שילם עבור הקבורה, שזה כבר יותר בעיה, כי אנחנו רוצים לדעת, אם ההורים שילמו אז סימן שהם ידעו שהילד נפטר והם באו וקברו. 

<יעל כהן-פארן (המחנה הציוני):>
איך יודעים את זה? 

<היו"ר נורית קורן:>
לפעמים יש לנו קבלה שאנשים קיבלו כסף, הם שילמו, חברה קדישא הראתה לנו שיש לה מי שילם. פה במקרים האלה ברור שלא היה מי שילם, אז אנחנו רוצים לדעת, חברה קדישא קברה על חשבונה? לא יכול להיות, נכון? 

<קריאה:>
הם לא עד כדי כך צדיקים, את אומרת. 

<היו"ר נורית קורן:>
לא עד כדי כך, בדיוק. עכשיו אנחנו רואים שיש כאן ילדה שקבורה פה והיא הגיעה מעין שמר. למה היא הגיעה מעין שמר? עין שמר זה בכלל צפונה יותר, פרדס חנה, למה זה פה? 

<מוטי מנדרה:>
נורית, אחי היה בראש העין וקברו אותו בחיפה, מה ההיגיון? אני יודע אחר כך למה. ההיגיון? כי עשו ניסויים, הם חילקו לכל בתי החולים, זה הכול. 

<היו"ר נורית קורן:>
נמצא כאן ד"ר אבינועם צברי, הוא כאן גם מצא את הקבר של אח שלו. אנחנו כאן, אבינועם, אתה רוצה לספר? 

<קריאה:>
הנה, פה אנחנו כן סימנו - - - 

<היו"ר נורית קורן:>
כן, אז פה יותר קל. 

<אבינועם צברי:>
ישראל בעצם הוא גדול ממני בשנה, שנה וחצי, הוא נולד בדיוק בעלייה, בדרך מתימן לישראל, באותה שנה. אמרו להורים שלי שהוא נפטר וב-1966 קיבלנו צו גיוס ובאו גם מהצבא לחפש אצלנו בבית היכן הוא. ואז קיבלנו הודעה שהוא נפטר והוא קבור פה. כמובן שלא קיבלו את הגופה שלו, המשפחה, ההורים שלי לא קברו אותו. האמת היא שאני לא התעסקתי עם הפרשה הזאת מאז צו הגיוס שקיבלנו, אבל עקבתי אחרי הפרשה הזאת. מה שאני יכול להגיד שלהתעסק עם הפרשה הזאת, שהיא פרשה מדממת, רגישה, היא יכולה ללוות כל מיני דברים שרק יגרמו לנו נזק, נזק חברתי, לדעתי אסור להאשים סתם. מה שעושה נורית - - -

<היו"ר נורית קורן:>
אנחנו לא מאשימים סתם. 

<אבינועם צברי:>
מה שעושה נורית קורן, אני חושב שזה מאוד מכובד, מעשה של חקר האמת בצורה מקצועית ואני חושב שזו הדרך. 

<היו"ר נורית קורן:>
זה מה שאנחנו עושים, תודה רבה. אנחנו רוצים לתת, אם יש קבר, שההורים יידעו, יש קבר, שהמשפחה תוכל לבכות. 

<אבינועם צברי:>
מבלי להאשים ראש ממשלה כזה או אחר. 

<היו"ר נורית קורן:>
אני לא מאשימה אף אחד. 

<אבינועם צברי:>
לא, לא, החבר'ה שלנו. 

<היו"ר נורית קורן:>
אני מאשימה את משרד הבריאות. הילדים היו בחזקתו, הם היו צריכים לתת דוח איפה כל ילד נמצא, זה הדבר החשוב ביותר. זה שהם אמרו להורים 'לך לבית החולים הזה', 'לך לבית החולים הבא', לא נתנו תשובות, לא נתנו גופה, לא נתנו לאנשים לקבור, זאת הבעיה. 
הכול היה חול. כשקרתה הפרשה עם עוזי משולם הם התחילו לסדר. פה נראה לי שהמשפחה באה וסידרה. היא הייתה בת חודשיים, תשי"א, זה 51'. כנראה שבאה המשפחה, ראתה וסידרה. כל הקברים האלה חברה קדישא שיפצה, זה לא היה. היו מצבות, אפילו לא היו שמות, הם לפי הספר. 

<יעל כהן-פארן (המחנה הציוני):>
כן, האבנים האלה. 

<היו"ר נורית קורן:>
אנחנו הולכים רגע לשם. 

<מנחם יצהרי (חתוכה):>
בלבול גדול. לפני חודשיים הודיעו לי שמצאו שורה ל', מספר 1. כשביקשתי מהרב גולדנברג שיראה לי את השורה מספר 1, בספרים האמיתיים, אמרתי לו שכל שנה עלינו לקבר, השנה אמא לא מרגישה טוב, חיפשתי את אחי, קוראים לו שלמה חתוכה, מספר תעודת זהות. יש לי ב-1952, מכתב מהבית, ילד בכיתה א', אחרי יומיים אמרו מת וזהו. הוא חיפש בספרים האמיתיים של חברה קדישא, בשנת 52', לפי תעודת זהות, אמר לי הרב אברהם גולדנברג 'ידידי היקר, אחיך לא קבור בסגולה, אולי במקום אחר, הוא לא קבור פה'. הבאתי איתי את צדוק חתוכה, שעבד בסגולה פה - - - את האמת. מצאנו שאין בספרים האמיתיים. נפגשתי עוד פעם עם הרב גולדנברג, שהיה עצבני, לקח את שלושה הקלסרים, משנת 51', 52', 53', זרק אותם על השולחן ואמר לי, עם צדוק חתוכה, שעבד בחברה קדישא, 'קחו את הספרים, אתם לא מאמינים לי? הוא לא קבור פה'. אחרי שאמרתי לו שעמי חובב, מוועדת החקירה הממלכתית התקשר אליי ואמר לי שורה ל' מספר 1, לפני חודשיים הוא לא ידע ואמר 'לא היו רושמים, לא מתעדים', כעבור חודשיים הוא הודיע שאני אלך ואגיד 'עמי חובב שלח אותך', ואז הוא ימצא. כשאמרתי 'עמי חובב', אמר הרב 'אה, זה אתה שמחפש את אחיך', פתאום הוא שולף קלסר קטן, שורה ל' מספר 1, ב-95', 96' הייתי פה, לא היה, לא מצבה, לא שום דבר, היה רק יתד ברזל. עכשיו זה חדש, שמו את השם שלו. 

אמרתי לרמי צוברי, 'בבקשה תוציאו עצמות של הילד ונעשה בדיקות דנ"א'. הלכנו לאבו כביר, אמא שלי ז"ל עוד הייתה בחיים, לקחתי אותה, עשתה בדיקות דנ"א, מה אני מקבל מהמכון הפתולוגי של אבו כביר? שלא הצליחו להפיק דנ"א כי אין להם מכשור לנושא הזה, העצמות רקובות. 

<נירה לאמעי-רכלבסקי:>
אמרו לך, 'אם תשלם נשלח לארצות הברית לבדיקה'. כן. 

<מנחם יצהרי (חתוכה):>
כן, אני עכשיו רק מסבר לכם את האוזן. בעזרת תעודת העולה הזו, שהייתה פה, מצאתי אותה. אמא שלי, מאז שנחטף הילד לא תפקדה והחיים שלי גם היו קשים מאוד, בתור יתום. ב-94' מצאתי את תעודת העולה. אני רק מזכיר לכם את המסופים החשובים ביותר, מסוף של השלישות הראשית, מצאתי שהשם שלו מופיע בשלישות הראשית. הלכתי למשטרת ישראל, בתור מתנדב של המשמר האזרחי בהוד השרון ואמרתי שאני הייתי מעורב בתאונה עם נהג ואני צריך לאתר את הנהג הזה. נתתי את מספר תעודת הזהות של אחי והשם שלו מופיע במסוף של משטרת ישראל שהוא מוצפן. הלכתי ב-22.5.95 למשרד הפנים, אמרתי 'יש לי בעיה עם התב"ע, הבחור הזה מכר לי בית ואני צריך להעביר את התב"ע על שמי. תעשו טובה, תאתרו לי אותו'. מילאתי בקשה, הבקשה הועברה למשרד הפנים, אני מקבל מכתב רשמי ממשרד הפנים 'בתשובה לשאילתה ממאגר הנתונים, הנ"ל, סלימאן חתוכה, שם האמא חממה, מספר תעודת הזהות שלו, אינו תושב הארץ, עזב את הארץ, בשנת 7.63'. 

אחי למד בכיתה א', אמא שלי עבדה בכפר סירקין, באו שלושה אנשים וחטפו אותו. מתוך השלושה, אנחנו מכירים את שמותם, איתרתי ב-94' את האדם השלישי, הייתי אצלו בבית עם שבעה איש, גביתי ממנו את העדות, הוא אמר 'אני זוכר את המקרה, אבל אני הייתי פקיד קטן, ביקשו ממני', אלה שחבשו לו את הרגל, 'איפה גרה משפחת חתוכה?' אני הבאתי אותם לבית, אבל אני הייתי פקיד קטן, תלך לגדולים'. ביקשתי מוועדת חקירה של שלגי להופיע, לצערי קיבלתי איום בטלפון לרדת מהפרשה, מעמי חובב. לאחר מכן שמעתי שהוועדה הזו מתפטרת ומקימים ועדת חקירה ממלכתית. חשבתי שאני נמצא במדינת חוק ויש דין ויש דיין, הגשתי מכתבים לשופט יהודה כהן שאני רוצה להופיע לפני הוועדה. 

איתרתי גם אישה אחת. האדם שחילק תלושי אוכל, קראו לו יוסף עמיר, הוא ניסה לחטוף אותה, היו לי כמה עדויות. הבייביסיטר שלנו היו בני דודים שלי, שעדיין חיים וקיימים, לקחתי אותם לוועדת החקירה הממלכתית בירושלים, הזמינו אותי בשעה 9, אני כבר הופעתי שם ב-8, שמו אותי בסוף, השעה כבר 12, איך שאני עולה לדבר הוריד אותי השופט, אמר 'נגמר הזמן, נזמין אותך בפעם הבאה', אמרתי 'כבוד השופט, הבאתי פה עדי ראייה, מתוך השלושה שחטפו את אחי אנחנו יודעים את השמות שלהם, אחד מהם עוד בחיים, תזמין אותו לחקירה', אמר 'אנחנו נזמין אותם', לא נתן לי לדבר, לא חקר את העדים שהבאתי, בני דודים שלי שזוכרים את החטיפה. זה לצערי הרב. עכשיו אני רק מראה לכם את המסמכים של מדינת ישראל. 

<נירה לאמעי-רכלבסקי:>
ולא זימנו אתכם עוד פעם?

<מנחם יצהרי (חתוכה):>
לא זימנו. השופט עשה בכוונה שלא ישמע את העדות שאני נותן. יש לו פה עדות רצינית ואז הוא דאג להשאיר אותי בסוף. איך שעליתי לדוכן אמר לי 'נגמר הזמן, אנחנו הולכים, נזמין אותך בפעם הבאה', אבל אף אחד לא - - - ואני מופיע בשתי הוועדות בפרוטוקולים והם לא ראו אותי ואני לא ראיתי אותם. 

<אורית מסמי:>
האיש הזה עוד חי היום? 

<מנחם יצהרי (חתוכה):>
האדם הזה, ב-95'-96' היה חי. אני שלחתי שני מכתבים רשומים לשופט יהודה כהן לזמן אותו. אחרי חודשיים אני מצלצל ליוסף, 'יוסף, הוועדה זימנה אותך למסור עדות', הוא אומר 'שיחפשו את הגדולים, אני הייתי פקיד קטן'. כך הוא אמר לי. 

<היו"ר נורית קורן:>
זה רק מראה על עבודת הוועדה. 

<מנחם יצהרי (חתוכה):>
זה המסמך של משרד הפנים, שהוא עזב את הארץ, בשנת - - -

<יעל כהן-פארן (המחנה הציוני):>
מתי הוא נחטף? באיזה שנה? 

<מנחם יצהרי (חתוכה):>
ב-52'. זה המסמך של משרד הפנים שהוא עזב את הארץ בשנת שביעי 63'. 

<נירה לאמעי-רכלבסקי:>
מה שמדהים זה שהוא לא מת באף אחד מהרישומים. 

<קריאה:>
אבל יש קבר, את מבינה? 

<מנחם יצהרי (חתוכה):>
ובאבו כביר אומר שלא מצליח להפיק דנ"א. המשטרה עצרה אותי, שירתי בצה"ל והייתי מתנדב במשמר האזרחי, עצרו אותי מעל ארבע שעות בחקירה, איך חדרתי, מי עזר לי במשטרה לחשוף את החומר החסוי. עכשיו אני הולך עם תעודת פטירה, שלחו לי תעודת פטירה בשביל להשתיק אותי, בלי מספר - - -

<קריאה:>
תראה את זה. 

<מנחם יצהרי (חתוכה):>
תעודת פטירה, כשאין מספר תעודת זהות ואין שם הרופא, מספר רישיון של הרופא אין. 

<קריאה:>
יש מסמך שהוא נמצא בחו"ל? 

<מנחם יצהרי (חתוכה):>
כן, הנה פה, ב-7.63 הוא עזב את הארץ. 

<היו"ר נורית קורן:>
חברים, נעלה למעלה. יש כאן קבר שכתוב כאן חממה יוסף עומייסי ובעצם מדובר באישה שצריכה להיות חממה קרוה וזאת אמא של רחמים, היא נעלמה מבית החולים והיא הייתה בת 16, אז ועדת כהן קדמי אפילו לא רצתה לקבל את העדות, אמרו שמדובר רק בילדים. 16 זה גם ילדים, אז בכלל לא חקרו את זה ואמרו 'היא מבוגרת', היא הייתה נשואה, אז לא רצו לחקור. רחמים, בבקשה. 

<רחמים קרוה:>
לי נודע בגיל מאוחר יחסית על הנושא הזה וברגע שזה עלה אני התחלתי, מאז ועד ימים אלה, בסביבות 50 שנה כמעט, אני מתרוצץ בנושא הזה.

<היו"ר נורית קורן:>
רחמים, צריך להגיד שאת רחמים גידלה אשתו השנייה של האבא, הוא היה בן שנה והיא גידלה אותו. וגם לאותה אישה, גם לה נחטף ילד. 

<רחמים קרוה:>
נכון. כשאמא שלי החורגת התחתנה פעם שנייה חטפו לי אח בן שנה וחצי. כאן יש תעודת פטירה, בכתב יד אמנם, בלי מספר זהות, זה אחת. 

<היו"ר נורית קורן:>
אבל זו לא תעודת פטירה שלה, עוד פעם, זו תעודת פטירה שהנפיקה הוועדה ב-95', על חממה עומייסי. על זאת, אבל זו לא היא וגם אין תעודת זהות. ככה הנפיקה הוועדה בסיטונות תעודות פטירה. 

<רחמים קרוה:>
כאן אני צילמתי באותה תקופה את הקבר הזה.

<קריאה:>
באיזה שנה זה היה? 

<רחמים קרוה:>
זה היה כשהוועדה עלתה, ב-70', 60' ומשהו. 

<נירה לאמעי-רכלבסקי:>
איזה ועדה? 

<היו"ר נורית קורן:>
ועדת כהן קדמי, מ-95'. הוועדה האחרונה. 

<רחמים קרוה:>
כאן יש לי תעודת פטירה מ-59'. 

<היו"ר נורית קורן:>
אנחנו רואים פה, שם האב: יוסף, שם המשפחה: קרוה, השם הפרטי זה חממה. פה בעצם יש גם תעודת פטירה, וממתי היא? אני רוצה לראות את השנה. אין פה תאריך, אולי היינו קוראים למאיר, שמאיר קצת יסביר לנו על התעודה. 

<רחמים קרוה:>
אמרו שהיא נפטרה ב-59', זאת אומרת 10 שנים היא לא הייתה בשום מקום, כי יש תעודת פטירה מ-59', לא מ-49'. 

<היו"ר נורית קורן:>
ומתי אתה יודע שהיא נפטרה? 

<רחמים קרוה:>
אני יודע שבשנות ה-50, בהתחלה ותעודת הפטירה משנת 59'.

<היו"ר נורית קורן:>
אז איפה היא הייתה תשע שנים? 

<רחמים קרוה:>
נכון. 

<היו"ר נורית קורן:>
תעודת הפטירה בכלל לא נכונה, כי היא מדברת על זאת. 

<רחמים קרוה:>
נכון. נניח אני אומר, נצא מתוך הנחה שתעודת הפטירה, לא הקבר הזה, אז איפה היא הייתה 10 שנים? 

<היו"ר נורית קורן:>
כן, לא יודעים. מאיר, אתה יכול רגע לעזור לנו? מאיר הוא נציג של משרד הפנים, יש כאן תמצית רישום ממשרד האוכלוסין. 

<מאיר אמסלם:>
נפטר, דצמבר 59'. 

<היו"ר נורית קורן:>
איפה אתה רואה את ה-59'? אני לא ראיתי. אוקיי, בסדר. הנה. 

<רחמים קרוה:>
יש פה עוד מסמך, גם ממשרד הפנים, קובץ המרשמים, שגם ב-12.59 היא נעלמה. 

<קריאה:>
והיא נעלמה ב-49'? 

<רחמים קרוה:>
נעלמה ב-49'. 

<קריאה:>
ופה הם כותבים 59'? 

<רחמים קרוה:>
אז איפה 10 השנים? נניח שזה נכון. 

<היו"ר נורית קורן:>
כן. השאלה האם המכתב הזה מתייחס באמת לקרוה, לחממה קרוה ולא לעומייסי. 

<נירה לאמעי-רכלבסקי:>
אמרו לכם משהו כשהיא נעלמה? אמרו לכם שהיא כנראה נפטרה? 

<רחמים קרוה:>
לא, קודם כל, כמו שהזכרתם קודם, אנחנו גרנו בעין שמר ואשפזו אותה באסף הרופא ואבי ביקר אותה במהלך שבוע שלם ומדבר איתה בצורה בריאה, אחד מול השני, ביום השביעי הוא בא, אין אישה. נעלמה. אז הוא שאל את האנשים מסביב, שאל את האחיות, שאל את הרופאים 'אנחנו לא יודעים מה איתה'. ככה אמרו לו, במילים האלה, אמרו לו 'לך חפש' והוא הלך, התחיל לחפש, התרוצץ, הגיע לטבריה, הגיע לנהריה, לאן לא הגיע, כל הארץ חרש ומרוב התמימות כנראה זו הייתה התוצאה, לא השגנו כלום. עד היום. 

<נירה לאמעי-רכלבסקי:>
איך הגיע ה - - - לאסף הרופא? 

<רחמים קרוה:>
אני לא יודע איך הגיע - - - 

<היו"ר נורית קורן:>
בואו, אנחנו הולכים לסיכום. 

(בישיבה)

<היו"ר נורית קורן:>
חברים, ראשית אני רוצה להודות לכולם שהשתתפו בסיור ותודה רבה לכל מי שטרח, גם אנשי המקצוע, שטרחתם ובאתם, למרות שאמרתי שאתם פטורים, אבל גם אתכם זה עניין. בעצם מה שראינו פה, ראינו פה שתי חלקות מאוד גדולות. אותי זה מאוד מזעזע, כי לראות את כל הקברים הקטנטנים האלה, זה פשוט נורא. זה כאב לב אחד גדול. אני מתארת לעצמי שאם היו פה הורים אז הייתה פה הרבה סערת רגשות, למרות שהייתה סערת רגשות של רחמים, של זוהרה, שושי ובאמת אני איתכם ואנחנו נמשיך לכל אורך הדרך על מנת באמת להגיע לחקר האמת. 
אז עכשיו ככה, אני ביום ראשון הקרוב, אני מאוד מקווה, בעזרת ה', ההצעה שלי, אני ביקשתי פטור מחובת הנחה להצעת החוק של הקברים ואני מאוד מקווה שזה יידון בוועדת שרים וזה כבר יעלה השבוע ונוכל להעלות אותה לקריאה טרומית ולהתחיל להריץ. בעצם מה אנחנו אומרים? שכל משפחה שתרצה לפתוח את הקבר כדי לאמת מי נמצא בתוך הקבר המשפחה תוכל לעשות את זה. המימון יהיה על המדינה, שכל העלויות ובדיקת הדנ"א יהיו על המדינה. אנחנו סוברים שהמדינה תרצה לעשות את זה על ידי המכון לרפואה משפטית ואנחנו גם נאפשר לעשות את זה גם על ידי מכונים פרטיים. 

<נירה לאמעי-רכלבסקי:>
לאו דווקא, יש הרבה מעבדות ל - - -

<היו"ר נורית קורן:>
בסדר, אנחנו נאפשר שאפשר יהיה לעשות את זה - - -

<קריאה:>
יש מעבדות בארץ שמורשות לעשות בדיקות דנ"א. 

<היו"ר נורית קורן:>
אנחנו נדבר על זה בוועדה, בחוק, אנחנו נלבן את זה. אני אגיד לך, צריך לבנות פה את האמון של הציבור במכון לרפואה משפטית בנושא של ילדי תימן, מזרח ובלקן. 

<נירה לאמעי-רכלבסקי:>
אבל לא מופנים למכון הפתולוגי כדיפולט או משהו. אני הבנתי שלא מופנים למכון הפתולוגי. 

<היו"ר נורית קורן:>
לא, אנחנו נאפשר לאנשים, כי צריך לבנות פה את האמון מחדש. זה חלק מהדבריים. יהיו פה עוד דברים, שאם המכון לרפואה משפטית לא יוכל להפיק, שאנחנו נוכל לשלוח גם לחו"ל על מנת להגיע למרב היכולת כדי למצוא דגימה של דנ"א ותשובה. אנחנו נעשה הכול, זו המטרה של החוק. 

יש כאן את המכון לרפואה משפטית, נורית, ד"ר נורית בובליל. את רצית להעיר? 

<נורית בובליל:>
כן, רצינו להוסיף שמאחר שאנחנו מבינים שאותה סדרה של מצבות, הן לא באמת מתעדות אחד לאחד את הנפטר שמונח מתחת, אז קיימת שאלה, אם כבר פותחים, במידה שיש הסכמה לפתיחה של הקבר, יכול להיות שצריך לחשוב האם לפתוח רק את הקבר הנדון ועוד עמדה אחת ליד. יש בזה סכנה, משום שאין שם באמת סדר ולכן יכול להיות שפתיחה של עמדה אחת ורק עוד אחד ליד - - -

<היו"ר נורית קורן:>
בסדר, אבל אני מאמינה שכשנגיע לפתיחה אז מבחינתי, מי שיאמר את הדברים, כמה לפתוח, איך לפתוח, מה לפתוח, אני מאמינה שהמכון לרפואה משפטית, מהידע שנצבר אצלו ויודע, הוא זה שיעשה. 

<נורית בובליל:>
אני רוצה להוסיף עוד דבר אחד, חשוב לי מבחינת תיאום הציפיות שכשנגיע, בעזרת ה', באמת לשלב הזה שבו יתאפשר לבצע את הבדיקה, הבדיקות האלה אורכות זמן, זה דנ"א שהוא במצב מאוד מאוד מאוד קשה, זה דנ"א שהוא מפורק לחלוטין. זה לא שרשרת, זה לא מולקולה שלמה ולכן זו תוצאה שעלולה לייצר טעויות. אנחנו יודעים איך להתמודד עם זה, אבל זו לא תוצאות שאתה מכניס למכשיר ומוציא והנה התוצאה התקבלה. 

<היו"ר נורית קורן:>
כמה זמן? בערך, בהערכה גסה. 

<נורית בובליל:>
קשה לי מאוד מאוד להעריך משום שמדובר בהרבה שנים ומדובר בצעירים וילדים מאוד קטנים, מרקם העצם הוא יחסית לא מאוד מוצק, הכמות של הדנ"א מוגבלת, קשה לי לדעת. הרבה פעמים זה יכול לקחת הרבה זמן כי אנחנו חוזרים על התהליך פעם אחת ופעם שנייה ופעם שלישית. זה לא משהו שאני יכולה להתחייב, זה בטח לא ימים, ויכול להיות שעל דגימה אחת זה גם ייקח שבועות ארוכים. 

<היו"ר נורית קורן:>
בסדר, יש לנו כאן את המקרה של רחמים קרוה, שאמא שלו הייתה צריכה להיות משהו כמו 16-18, אז מפה זה יהיה אחרת ואני מאמינה שאם אולי באמת נתחיל ממשהו, אולי נתחיל מזה שאנחנו יודעים שהיא מבוגרת יותר. מבוגרת, היא הייתה ילדה בסך הכול, בת 16 זה גם צעירה. אוקיי, בסדר. עוד משהו, נורית? 

<נורית בובליל:>
לא. 

<היו"ר נורית קורן:>
תודה רבה. כן, מאיר. תציגו את עצמכם. 

<יעל כהן-פארן (המחנה הציוני):>
יש לי שאלה לנורית. נורית, היום למכון לרפואה משפטית יש את כל הכלים לבצע את הבדיקות האלה? יש דברים שתצטרכו לשלוח לחו"ל? 

<נורית בובליל:>
לא, המעבדה כיום במכון מחזיקה את שלוש השיטות הקיימות, הכי מתקדמות, ואנחנו בכוונה להטמיע בשנה הקרובה לצרכים נוספים, לא רק למטרה הזאת, את המערכת הכי חדישה שקיימת בתחום. זה לא פותר את המורכבות. 
<יעל כהן-פארן (המחנה הציוני):>
לא, ברור, אבל לדעת שיש לנו את היכולת לעשות את זה בצורה הכי מתקדמת. 

<נורית בובליל:>
כן. אני רק אגיד עוד משפט אחד, המעבדה היא מעבדה שמוסמכת לביצוע בדיקות דרך מספר גורמים, גם ממשלתיים, גם דרך משרד הבריאות, וגם דרך גורמים חיצוניים, המעבדה משתתפת תחת מבדקים ותחת פיקוח ובקרה של גורמים בינלאומיים, כך שמהבחינה הזאת של תהליכי סדורים ומוכרים זה קיים. המערכת הקיימת, היא שקופה, אפשר לראות את התעודות ואת - - -

<היו"ר נורית קורן:>
כן, זה ממש חשוב. 

<נורית בובליל:>
חשוב לדעת את זה. 

<היו"ר נורית קורן:>
אנחנו נעשה גם דיון רק על המכון הפתולוגי ותציגו איך אתם עובדים, מה אתם עושים. אנחנו נעשה את זה בהמשך. 

<מאיר ברודר:>
אני עורך דין מאיר ברודר ממשרד הבריאות. אני רוצה רק להשלים ולענות לך, להשלים את הדברים של ד"ר בובליל. אני כן רוצה לשים את הדברים על השולחן, כמו שהיא אמרה, תיאום ציפיות. למכון יש את הידע והכלים לעשות את הבדיקות האלה, אבל בסופו של דבר זה תלוי במצב של העצם. כמה שיש לנו את האמצעים, אם העצם היא במצב של התפוררות היכולת של ההפקה היא לא גבוהה. אני אומר, צריכים ללמוד מהניסיון. בשנת 96' לקחו מדגמים מבית הקברות הזה, עשרה קברים, ונכון שהיינו במצב קצת יותר טוב - - -

<היו"ר נורית קורן:>
הרבה יותר טוב. 

<מאיר ברודר:>
לא, אבל זה מה שאני בא לומר, הטכנולוגיה השתפרה, אבל זה הכול תלוי בסוף במצב העצם. אנחנו מדברים על עוד 20 שנה ולכן, נשים את זה על השולחן, אני לא רוצה שנפתח פה ציפיות אצל המשפחות, אנחנו נכנסנו לתהליך שהוא גם רגשי וגם מורכב של פתיחת קברים. צריך לשים על השולחן, אני רוצה שזה יהיה רשום בפרוטוקול, שהסבירות, למרות כל הטכנולוגיה, היא לא גבוהה. היה ניסיון בזמנו, בשנת 99', לא הצלחנו בכל עשרת הקברות, בשום קבר, להפיק, למעט מקרה אחד שהצליחו להפיק. אני מחזיק פה את סיכום הבדיקה, הוא מעניין. 

<היו"ר נורית קורן:>
תוכל להעביר לנו את זה, בבקשה? 
<מאיר ברודר:>
אני אוכל להעביר אותו וגם אני מוכרח לומר ואני רוצה לומר - - -

<יעל כהן-פארן (המחנה הציוני):>
מה המסקנה שלו? 

<מאיר ברודר:>
הייתה מסקנה שלא הצליחו בשום מקרה להפיק דנ"א. אגב, שלחו את זה גם למעבדה באנגליה, אחת המעבדות הכי מומחיות בעולם דאז וגם היא לא הצליחה. מקרה אחד הצליחו להפיק, שהיה בו שן, אנחנו מדברים על ילדים קטנים, לא לכולם היו שיניים, בשן יש יכולת גבוהה יותר להפיק, זה המקרה היחיד שהצליחו להפיק. המצב היום, לפי דעתי, של העצם הוא הרבה יותר מורכב ולכן צריך לשים את הדברים על השולחן. 

עוד דבר שאני רוצה לציין ולומר, כי הייתה פה אמירה שפתחו קברים ולא מצאו. אני מחזיק בידיי את המסמך הזה שבכל הקברים מצאו שלדים ובכל הקברים בבדיקה האנתרופולוגית אפשר היה לומר שזה עצמות של ילדים. 

<היו"ר נורית קורן:>
זה עצמות של ילדים, אבל לא יכולתם להגיד ספציפית למי שייך, שזאת בעצם השאלה הכי חשובה מבחינתנו. 

<מאיר ברודר:>
ואני כן אומר שבשלושה קברים היה שלד אחד ובשאר הקברים, אנחנו מדברים על שבעה הקברים האחרים, בהתחלה כשחפרו לא מצאו שום דבר, ובחפירה יותר עמוקה מצאו כמה שלדים ביחד. 

<היו"ר נורית קורן:>
עכשיו, הדגימות האלה שהיו לפני 20 שנה, יש עדיין את הדגימות האלה? יש משהו שאנחנו נוכל להשוות עם המשפחות? נשאר משהו או שהכול הושמד? 

<נורית בובליל:>
הדגימות נשלחו לאנגליה. 

<היו"ר נורית קורן:>
אבל מהדגימות מאז יש? 

<מאיר ברודר:>
- - - באנגליה. אנחנו ביקשנו את זה חזרה. אגב, התהליך הזה שנורית דיברה, פתיחת הקברים הייתה ב-96' וסיום הבדיקות היה ב-99'. זה לקח מעל שלוש שנים. 

<היו"ר נורית קורן:>
השאלה שלי אם עדיין יש את החומר של הדנ"א שהוצאתם אז, יש דגימות? 

<מאיר ברודר:>
למיטב ידיעתי אנחנו ביקשנו את זה בחזרה מהמעבדה באנגליה והם נקברו. זה מה שאני יודע. 

<היו"ר נורית קורן:>
סליחה, הרב רוז'ה, בבקשה, אנחנו יכולים לדעת איפה נקברו הדגימות? אתה לא יודע? אז אני מבקשת - - - 

<יעל כהן-פארן (המחנה הציוני):>
אבל אם הם נקברו ולא הושמו בהקפאה אז - - -
<היו"ר נורית קורן:>
אני לא יודעת, זו דגימה. זה חלק מאוד מאוד קטן, אני צריכה להבין, תוכלו לברר מה קרה עם זה בדיוק, מאיר? בבקשה. הרב רוז'ה, בבקשה. 

<יעקב רוז'ה:>
פתיחת קברים היא מלאכה עדינה ומורכבת, הייתי מציע שמי שיעשה את הפתיחה של הקברים, יש להם הרבה ניסיון - - - זה דבר מאוד רגיש ו - - -
<היו"ר נורית קורן:>
אני חושבת שהתייחסנו לזה בחוק, שזק"א תל אביב דווקא יפתחו? 

<נירה לאמעי-רכלבסקי:>
לא, זה יהיה בתקנות בעיקר. 

<היו"ר נורית קורן:>
בסדר, בתקנות אנחנו נקבע ש - - -

<קריאה:>
שאתם תעשו מאגר. 

<היו"ר נורית קורן:>
כן, שני דברים. המאגר הגנטי זה בחוק של המאגר הגנטי, שגם אותו נריץ, שהוא ייכנס לתלם. צריך לומר שאם כבר יילקחו דגימות אז צריך שיישארו דגימות כדי שאפשר יהיה לבדוק אותן לאורך שנים ושלא נעמוד במצב הזה. 

<יעל כהן-פארן (המחנה הציוני):>
בעתיד, כשיהיו טכנולוגיות אולי טובות יותר, שיישארו בהקפאה או בכל מצב אחר שישמר את הדגימה הקיימת. 

<היו"ר נורית קורן:>
נכון. חברת הכנסת יעל פארן, את רוצה לומר משהו מהרשמים? 

<יעל כהן-פארן (המחנה הציוני):>
אני רק רוצה לומר שהסיור היה לא קל, אני בטוחה שעבור כולם. אף פעם להגיע לבית קברות זה קל, אבל אני חושבת שבאופן מיוחד לא קל וממש נדהמתי מהדברים ששמעתי, שלא הכרתי, אני מודה, גם מהסיפורים האישיים, גם מהסיפור שבכלל יצקו את כל הקברים פתאום בשנות ה-90 ועשו איזה מין הסדרה לא ברורה ובסדר שלה, של הקבורה. 
אני באמת לרשותכם בכל דבר, אנחנו נקדם את הדברים ביחד. כיוון שאני מייצגת כאן את המחנה הציוני, בוודאי שאנחנו עם הכיוון של החקיקה שאת מציעה, כולנו נתמוך, זה ברור. אם יש עוד אפיקים של פעולה, אני כאן. תודה. 
<היו"ר נורית קורן:>
תודה רבה, יעל. אנחנו בעצם כל הזמן יש לנו עוד ועוד אפיקים. מאיר, גם לך יש עבודה, אנחנו נעביר לך את רחמים קרוה. היה כאן עוד, יהודה, יהודה, המנהל פה בבית הקברות, אתה מצאת קודם משהו אחר שדיברנו אצל מנחם? 

<יהודה-חברה קדישא:>
את הרישיון - - -

<היו"ר נורית קורן:>
הבאת לו עכשיו רישיון קבורה ובעצם מה ראינו? שיש שם תינוק? 

<יהודה-חברה קדישא:>
יש - - - מתאים לגיל. 

<היו"ר נורית קורן:>
ילד בן 6. 

<יהודה-חברה קדישא:>
ילד בן 6, כן. 

<היו"ר נורית קורן:>
אז גם אותו ילד בן 6, זה גם ילד יותר גדול, אז אולי אותו - - - אני חושבת שדווקא שני המקרים הללו, צריך לראות אם יש דגימה של דנ"א ולבדוק ולראות מה לעשות. יהודה, אנחנו מבקשים לסרוק את הספר שהחזקת ביד, אם אפשר - - -

<יהודה-חברה קדישא:>
מישהו מהמשרד - - - 

<היו"ר נורית קורן:>
לא, אנחנו נשלח מכתב - - -

<יהודה-חברה קדישא:>
מה שאפשר לעזור אנחנו בעד ואנחנו - - - 

<היו"ר נורית קורן:>
אז אנחנו נשלח מכתב לחברה קדישא פה. 

<יעל כהן-פארן (המחנה הציוני):>
יש שם משהו שאנחנו - - -זה מעלה שאלה, דיברנו על זה ליד הקברים, באמת בלי להאשים אף אחד, להביא איזה מישהו שמבין בכתיבת ספרים, בעריכה - - -

<היו"ר נורית קורן:>
לדעת את האותנטיות שלו. 

<יעל כהן-פארן (המחנה הציוני):>
כן - - -

<היו"ר נורית קורן:>
אין בעיה. 

<יעל כהן-פארן (המחנה הציוני):>
זה - - - את הספר ולהעביר אותו איזה שהיא בדיקה. 
<היו"ר נורית קורן:>
תודה, יעל, אנחנו נחשוב על זה גם כן, שבאמת אם אנחנו יכולים לעשות איזה שהיא בדיקה של הספר, האותנטיות שלו, ממתי הספר. 

<אורית מסמי:>
אני רק רוצה להגיד לפרוטוקול, בשם חברות קדישא, העצמאיות והמשרד לשירותי דת, שאנחנו נשתף פעולה כמו שראיתם כאן, בכל מקום אחר ככל האפשר, כדי לעזור לאנשים האלה להביא את התעלומה לפתרונה. ככל שיש בידינו וכמובן בכפוף להוראות של הרב רוז'ה, שהוא הסמכות ההלכתית שלנו. 

<היו"ר נורית קורן:>
בסדר גמור. אני רוצה לתת קודם למשרדים ואז אני אתן לאנשים. המשרד לשירותי דת. 

<יצחק ישי:>
אנחנו גם כן משתפים פעולה - - -

<היו"ר נורית קורן:>
אתם איתנו, אני יודעת. ד"ר משה נחום. 

<משה נחום:>
איך יכול להיות שעצמות ילדי תימן - - - אחרי 20, 30, 50 שנה ופרופ' חוואג'ה במצרים אומר לי שתינוקות שם החזיקו עד היום, 5,000 שנה. 

<היו"ר נורית קורן:>
יכול להיות ששמו חומרים לשימור - - - 

<משה נחום:>
אתם מבטיחים - - - איך יכול להיות - - -

<היו"ר נורית קורן:>
לא הבטחתי, עוד לא הבטחתי, אמרתי שאם החוק - - -

<משה נחום:>
רגע, תני לי לתת לך דרך יותר חכמה. אישה שנעלמה מבית חולים, איך יכול להיות שקברו אותה, שיש לה קבר, מבלי ידיעת האבא. 

<היו"ר נורית קורן:>
זאת השאלה של השאלות של כל המדינה. 

<משה נחום:>
אין קבר כי אין אישה. 

<היו"ר נורית קורן:>
בסדר, אנחנו נבדוק את זה. יש את המסמכים - - -

<קריאה:>
זה גם לא היא בכלל, המשפחה פה - - -

<היו"ר נורית קורן:>
יש מסמכים, אנחנו נשלח אותם לצוות הבין משרדי ונקבל את התשובות. תודה רבה. ד"ר שובלי. 

<רפי שובלי:>
כמה הערות. קודם כל אני רוצה להגיד שהדיון כאן לא יעזור לאותן מאות משפחות שאין להם קבר בכלל. 

<היו"ר נורית קורן:>
נכון. 

<רפי שובלי:>
זה קודם כל. זאת אומרת זה דיון שהוא חלקי מאוד והוא נותן תשובה רק לחלק מהמשפחות. זה דבר אחד. דבר שני, אני רוצה להוסיף, ובמידה מסוימת של מחאה, על הדברים של נציג משרד הבריאות - - -
<מאיר ברודר:>
אני מציג עובדות. 

<רפי שובלי:>
לא, אנחנו - - - אבל יש פה עובדה שגם אתה לא מוכן להתווכח עליה, אתה מצטט מדוח של מכון פתולוגי תחת ההנהלה הקודמת, שהמשרד שלך פיטר אותה ושקדמי, ואני אומר את זה כי הוא אמר לי את זה באופן אישי בלשכה שלו, לא נתן בה אמון. אז לצטט מהדוח צריך גם להביא את העובדה הזאת הקטנה. זו גם עובדה וצריך להביא אותה ואי אפשר רק לצטט מדוח כאילו זה איזה שהוא משהו אובייקטיבי שירד משמים. 

<היו"ר נורית קורן:>
נכון, אני מסכימה עם כל מילה. מאיר, זו עובדה. 

<מאיר ברודר:>
אבל אני מוכרח להגיד - - - 

<רפי שובלי:>
תענה אחר כך. אז קודם כל צריך לציין את העובדה הזאת. הדבר השני, לגבי דנ"א וקברים, לא כל הקברים זה שורות, וזה כבר נאמר פה, כלומר לא כל הקברים הם בלגן של שורות שלא ניתן למצוא שם מי נגד מי. אולי באמת הקברים האינדיבידואליים יהיו קצת יותר מבודדים וניתן יהיה לעבוד איתם בצורה יותר טובה. גם לגבי דנ"א, אני יכול להגיד שאנחנו שומעים על בדיקות דנ"א, כמו שקודמי ציין במקרים אחרים, שדווקא אותנו מעודדים, אנחנו שומעים על דנ"א שנמצא בעפר, של דינוזאורים - - - 

<נורית בובליל:>
לא, אבל זה - - - 

<רפי שובלי:>
אני רק מסיים ותעני לי, אני לא מקצועי, את המקצועית. אני רק מעלה אפשרות שלי כהדיוט. אנחנו גם שומעים על אותם קברים באשקלון של - - - טקסית של ילדים, מיד אחרי הלידה שלהם, כן מוצאים שם עצמות. אני לא יודע לגבי דנ"א, אבל בוודאי יש שם עצמות בניגוד למה שנאמר פה, שהכול מתפורר.

והדבר השלישי, לגבי הקברים של סגולה, שנאמר פה שמצאו בכל קבר משהו, אני יכול להגיד שקודם כל השר הנגבי, אני מניח שהוא היה נוכח שם, כי אני לא, היה רמי צוברי, אולי הם יגידו, הוא אמר שלא בכל הקברים נמצאו עצמות וזה דבר שצריך לראות מה בדיוק קרה שם. גם המשפחות יצאו בתחושה שלא מצאו ויש פה משפחות שהיו שם. כלומר הדוח לא תואם למה שאנשים התרשמו מהשטח, צריך לתאם משהו. 

<היו"ר נורית קורן:>
אני תיכף אתן לאנשים, אני רוצה עוד שתי תגובות. ד"ר אבינועם צברי. 

<אבינועם צברי:>
אני רק רוצה לומר שהיום, בניגוד לעבר, יש פתיחות גדולה מאוד בכל הנושא, יש הזדהות ויש אמפתיה של מרבית העם, אם לא כולם, וזה מעודד. יש הרבה גורמים שרוצים לעזור, אנחנו רואים את זה. זה כולל את המכון לרפואה משפטית, זה כולל - - -

<היו"ר נורית קורן:>
כל המשרדים. 

<אבינועם צברי:>
זה כולל חברי כנסת וזה כולל כל הגופים, בכל הפעילות של כל החברים שלנו ואני חושבת שיש אור בקצה המנהרה. אני רוצה להתייחס לכמה דברים. קודם כל להגיד תודה בשם המשפחה שלי על הפעילות הזאת. 

לגבי הסוגיה של הקברים והעצמות ובדיקת דנ"א, אין לי ספק שיעשו את המקסימום ואנחנו לא צריכים להנמיך ציפיות, יחד עם זה, אין לי ספק שיש מעבדות בעולם שהן עם טכניקות מאוד מתקדמות וצריך לבדוק אותם. בצורה כזו אנחנו בעצם פותרים את הבעיה של האמון או חוסר אמון, נעשה, לא נעשה. רבותיי, אני רופא כבר 37 שנה, הידע שלנו בשנות ה-60, בשנות ה-80, בשנות ה-90, בשנות האלפיים, 2010, כל הזמן מתקדם. כל הדברים שנעשו אז, היום אנחנו יכולים לעשות את זה בצורה הרבה יותר טובה, מקצועית, עם כל שיתוף הפעולה גם של חברה קדישא ושל כולם. אני רואה פה פנים חדשות ממה שראיתי משהייתי ב-1963, הייתי, זאת אומרת יש נכונות. 

<היו"ר נורית קורן:>
כן, יש נכונות. 

<אבינועם צברי:>
אז לגבי הדנ"א, אני חושב שאפשר להגיע, אני יוצא מתוך הנחה שהתוצאה תהיה של אמון בתוצאת הבדיקה. אם זה ייעשה פה או שזה ייעשה בחו"ל. מנהל המכון המשפטי הוא חבר שלי, אני רופא של קופת חולים וגם רופא של משרד הבריאות ואני לא חושב שמישהו פה - - - היום. זה דבר אחד לגבי הסוגיה הזו של העצמות. 

יש עוד סוגיה אחת שדיברנו עליה, נעשו ניתוחים, נלקחו גם איברים לצרכי המחקר ואת הדברים האלה שימרו בתוך פורמלין. אפשר לבדוק גם את הנושא הזה ואני מעריך שיחד עם המכון הפתולוגי ניתן יהיה להגיע לדברים האלה. 

<היו"ר נורית קורן:>
הערה מצוינת. 

<אבינועם צברי:>
לכן אני מאמין בכל הפעילות הזאת ואני חושב שיש תקווה לקבל תוצאות טובות. אני חושב שהגיע הזמן לא לצאת בהאשמות, לא לצאת בכל מיני יציאות, משפטים שהם לא לעניין, שגורמים לשסע, שגורמים לפגיעה. 

<היו"ר נורית קורן:>
אנחנו לא עושים את זה. 

<אבינועם צברי:>
נורית, אני לא מדבר עלייך, אני לא פונה אלייך. 

<היו"ר נורית קורן:>
תקשיב, אני לא רוצה לחנך את הציבור, אני - - - 

<אבינועם צברי:>
אני אומר את זה בשם המשפחות. 

<היו"ר נורית קורן:>
אבל אתה חושב ככה, יש משפחות אחרות שחושבות אחרת, צריך לאפשר לכל אחד להביע את מה שהוא חושב. 

<אבינועם צברי:>
מותר לי, כאדם שנמצא בתוך המשפחות האלה להגיד שבדרך הזאת לא נגיע לתוצאות טובות, אלא צריך את הדברים האלה לעשות. 

<היו"ר נורית קורן:>
תודה רבה. עורך דין רמי צוברי, רק ממש קצר, לטענה הזאת שהיו קברים שנפתחו ולא היה בהם ובעצם רק היה אחר כך? 

<רמי צוברי:>
שלום לכולם. קודם כל בשנת 97' ביצענו את מהלך פתיחת הקברים, כמובן לאחר דיונים, בג"צים וכו'. נפתחו הקברים, המכון לרפואה משפטית בראשות היס מונה למהלך הזה. את הדוח שהחבר, לא יודע מה שמו - - -

<היו"ר נורית קורן:>
מאיר. 

<רמי צוברי:>
מאיר, ציין מקודם, קיבלנו את הדוח הזה כבר משר הבריאות בניזרי, עוד בשנים ההן, בשנת 99'. העיכוב בשנים לא נובע בגלל הקושי של הבדיקה. 

<היו"ר נורית קורן:>
רמי, בוא נקצר, אני רוצה שתתייחס לדוח עצמו. 

<רמי צוברי:>
אני אתייחס לדוח, אני פה בשביל להתייחס לדוח. בספר שלי אני כתבתי, בסופו של דבר, מדעית ומשפטית אין לייחס לקברים אלה כל שיוך לפרשת ילדי תימן, איננו יודעים לאן נעלמו הילדים. כך אני קובע אחרי הדוח. לבוא ולומר שהגיל התאים, לא התאים, לא רלוונטי הגיל. אנחנו פתחנו קברים כדי לדעת מדעית האם מדובר בקברים, בשרידי שלדים, שניתן לשייך מבחינה גנטית למשפחות. התשובה היא לא. אז הניסיון של ראש המכון דאז הוא כרגיל, לכסות, וכולנו יודעים את האמרה הזאת - - - 

<היו"ר נורית קורן:>
לא, אבל העובדה היא שהוא לא מצא שיוך. 

<רמי צוברי:>
אין שיוך - - -

<היו"ר נורית קורן:>
היו שלדים, הם לא שייכים למי שהיה רשום. 

<רמי צוברי:>
לא ניתן לקבוע. היו שרידי שלדים, לא ניתן לקבוע ששרידי השלדים האלה - - - 

<קריאה:>
לא ניתן לקבוע. 

<מאיר ברודר:>
למעט מקרה אחד. 

<רמי צוברי:>
גם לא המקרה האחד הזה. קראתי את הדוח כמוך, גם לא המקרה האחד הזה. המקרה האחד הוא כאילו, אולי, אם אנחנו נגיד שפלוני אלמוני הוא הבן של - - -

<היו"ר נורית קורן:>
הוא לא נתן בוודאות? 

<רמי צוברי:>
אין תשובה חד משמעית, זה גם היס אמר במפורש, אין תשובה חד משמעית בנושא הזה. דבר נוסף, והוא תמיהה גדולה, 10 קברים נפתחו וידענו לזהות, באמצעות חברה קדישא, באמצעות המכון לרפואה משפטית, לאתר את מיקום הקבר. ידעו שבשורה מסוימת יש 20 קברים, החלוקה היא חלוקה מדויקת. היו שרידים בקבר אחד, שהיה אמור להימצא שריד אחד נמצאו חמישה שרידים, שלושה שרידים, וזה לא - - - אחד על אחד, ולא חושבים שעבר מימין לשמאל. אני נכחתי באירוע, צחי הנגבי לא נכח, אני נכחתי באירוע, גם הרב רוז'ה נכח באירוע. 
<היו"ר נורית קורן:>
הרב רוז'ה, הוא מהנהן, הוא מאשר. 

<רמי צוברי:>
הוא נכח באירוע. בסופו של תהליך לא ניתן לקבוע, לפחות מדעית, דאז, שמדובר בקברי ילדי תימן. בנושא ההלכתי, ואת זה אני רוצה להדגיש - - -

<היו"ר נורית קורן:>
צריך להגיד תימן, מזרח ובלקן. 

<רמי צוברי:>
עם כל הכבוד אני מהדור שאמר ילדי תימן. 

<היו"ר נורית קורן:>
לא, יש כאן עוד אנשים, אני מבקשת. 

<רמי צוברי:>
אני מהדור שקרא לזה ילדי תימן, אבל זה לא משנה. 

<היו"ר נורית קורן:>
לסיום. 

<רמי צוברי:>
לסיום הנושא ההלכתי, קודם לפתיחת הקברים קיבלתי פסק רבני מהרב קאפח, זה לא סוד שחברה קדישא המקומית התנגדה לפתיחה וכשהתחלנו את התהליך - - -

<היו"ר נורית קורן:>
בסדר, רמי, היום אין בעיה, יש הרב רוז'ה שיהיה - - -

<רמי צוברי:>
הרב רוז'ה היה גם אז, אבל היו - - -

<היו"ר נורית קורן:>
נכון, וגם הרב עובדיה יוסף וגם הרב - - -

<רמי צוברי:>
יפה, הרב עובדיה יוסף, אני כותב בספר סיפור שנציג מסוים פחד לשלוח אליו את השאלה, שמא - - -

<היו"ר נורית קורן:>
אנחנו כבר אחרי זה, יש אישור. 

<רמי צוברי:>
אני רוצה לספר משהו. הרב עובדיה יוסף ב'יביע אומר', חלק תשיעי, הוא כתב לי מכתב בנושא, חד משמעית פסק שמותר למטרה הזאת לבצע את הבדיקות. זאת אומרת לא יכולה להיות סיטואציה שבה לא - - - 

<היו"ר נורית קורן:>
יש לנו פסק הלכה, יש לנו שלושה רבנים מהתקופה ההיא וזה משמש אותי עכשיו ואין שאלה כזו. תודה רבה. 

<נורית בובליל:>
אני רוצה לענות להתייחסות למה שאדוני שאל, איך? 

<מנחם יצהרי (חתוכה):>
מנחם יצהרי. 

<נורית בובליל:>
מנחם יצהרי, שאלה סופר חשובה והיא סופר לגיטימית. אחת השאלות, כשאומרים איך יכול להיות שלא תצליחו להפיק דנ"א? הרי מפיקים מהאדם הניאנדרטלי, לפני 200,000 שנה הצליחו להפיק, מפיקים מדינוזאורים, מה, לא תצליחו להפיק משרידים? זו שאלה מצוינת וזה נכון, אז אני רוצה להתייחס לזה ברמה המקצועית. הבקשה או הדרישה לבדיקת דנ"א היא משום שדנ"א זה מדע אובייקטיבי, אין לי השלכה למה שייצא, מה שייצא זו האמת שיוצאת. כשאנחנו עושים הפקות של דנ"א, אני לא עושה הפקות של דנ"א מדינוזאורים, זה לא תחום ההתמחות שלי, אבל כשעושים הפקות של דנ"א אפשר להפיק מהכול, מכל דבר אפשר להפיק דנ"א, אתה לוקח איזה שהיא רקמה ואתה מפעיל עליה סט של תהליכים ובסוף יוצאת תוצאה. 

מה ההבדל בין המצב שלנו לבין המצב של דינוזאורים ניאנדרטליים או דברים נורא ישנים? כשאנחנו הולכים על דנ"א מה שנקרא ארכיאולוגי, שהוא מאוד ישן, זה לא כל כך חשוב שהתוצאה תהיה נורא מדויקת. כי כשהאדם הניאנדרטלי, אתה עושה עליו דנ"א זה לא כל כך משנה אם טעית קצת והוא לא באמת בן 200,000 שנה, הוא בן 180,000 שנה, אז לא קרה שום דבר, אף אחד לא יתבע אותך ואף אחד לא ייקח את זה ללב קשה, אבל לבוא למשפחה ולהגיד לה 'זה הבן שלכם', או 'זה האח שלך', אתה לא יכול לעשות את זה ולהגיד 'אני 80% צודקת, מקסימום טעיתי 10%'. לא, או שאת יודעת מה שאת אומרת ואת תיתני תשובת אמת למשפחה, או שנגיד שאנחנו לא יודעים. 

דנ"א כל כך מפורק וזה דנ"א מפורק, כי העצם עצמה כבר מפורקת, גם הזמן משפיע, הכול נכון, הדנ"א הזה הוא מפורק, אנחנו מפעילים עליו סט של תהליכים ביו טכנולוגיים, עד הרמה שבה אנחנו יודעים שזאת אמת שמתקבלת. יש סף מסוים שאם אנחנו ננסה להמשיך בכוח כאילו להוציא דנ"א אנחנו נעבור את הסף הזה ואנחנו יכולים לקבל תוצאות שגויות. אנחנו לא עושים את זה. ופה אני אומרת את זה מתוך לבי, וציון, שיושב כאן לידי, אני תמיד אומרת שבאמת המכון שינה את פניו, ואם תסתכלו עליי ותסתכלו על חיים כהן, שיושב כאן לידי, הוא אנתרופולוג, אנחנו רוצים את חקר האמת. אליי פנתה מישהי שהיא יוצאת אשכנז, אמא שלה הייתה ניצולת שואה והיא גם מחפשת את אח שלה. אז אני אומרת, לי, בתור מנהלת המעבדה הביולוגית, אין לי שום עניין שבעולם להוציא תוצאה שהיא שגויה ואין שום גורם בעולם שיוכל לגרום לי לתת תוצאה שהיא לא נכונה, אי אפשר להכריח אותנו ולכן אנחנו נעשה את כל מה שאנחנו יכולים. 
<היו"ר נורית קורן:>
תודה רבה, אנחנו מודים לך. 

<מאיר ברודר:>
משפט אחד, בהקשר לדברים של נורית וגם רציתי להתייחס לדברים של ד"ר שובלי. משרד הבריאות והמכון יעשו הכול ונרתמים לעניין הזה ורואים את החשיבות. לגבי מה שנורית אמרה, מאפיין את המכון היום וגם אפיין את המכון בעבר ואני יודע שהמכון קנה ביושר את חוסר האמינות, אבל במקרה הזה - - - 
<היו"ר נורית קורן:>
חוסר אמון. 

<מאיר ברודר:>
חוסר אמון, אבל אני רוצה לומר, גם ביחס למקרה הזה, חבל שד"ר שובלי לא שומע את הדברים, המעבדה במכון לא הצליחה אז להפיק והמכון עצמו ביקש ל - - - לפי הדברים שלו, היה יכול פה להצהיר 'לא הצלחנו', בא לציון גואל. המכון עצמו ביקש להעביר את הדגימות למעבדה באנגליה, מעבדת FSS, אחת המעבדות הכי גדולות והכי מרכזיות, עם הכי ניסיון וידע באותן שנים, והמעבדה בדקה מעל שנתיים וחצי באנגליה ויש לי את התוצאות של המעבדה באנגליה. אז זה לא התוצאות של המכון שהן טענות של פברוקים, אלא המכון הוא ששלח את זה לאנגליה וזה התוצאה. 

<היו"ר נורית קורן:>
מאיר, אתה מסכים שבאותה תקופה רצו לעשות עוד קצת ערפל ועשו את זה. עכשיו אנחנו נמצאים בתקופה אחרת, אני רוצה - - - 

<מאיר ברודר:>
אני מבין את התחושות שלכם - - -

<היו"ר נורית קורן:>
בוא נעזוב את מה שהיה - - - 

<מאיר ברודר:>
בואו נעזוב את מה שהיה, אנחנו איתכם ונעשה הכול, אבל אנחנו רוצים גם שיהיה ברור ושיהיה תיאום ציפיות. זה הכול. 

<היו"ר נורית קורן:>
בסדר. אז אני רוצה לסיים את הדיון, חברים. אני רוצה להודות לכולם שהגיעו. תוך כדי הדיון אמרתי כמה דברים, אז הדבר החשוב ביותר מבחינתי, משרד הבריאות והמכון לרפואה משפטית, לנסות ולאתר מה קרה עם הדגימות של הדנ"א כדי שנוכל אולי, במקום עוד פעם לעשות את אותו תהליך, ואם אתם מדברים על שנת 99', אז אולי יש מצב הן נמצאות. דבר אחד.

דבר נוסף, שהעלה פה ד"ר אבינועם צברי, אם נלקחו איברים, הרי אנחנו יודעים שלקחו איברים, מכל הפרוטוקולים שחשפתי לפני שבועיים, אם הם נמצאים במכון לרפואה משפטית, אם ניתן לקבל מהם דנ"א. אני לא יודעת, אין לי מושג - - -

<מאיר ברודר:>
במכון אין כלום, אני כבר אומר לך. אני - - -

<היו"ר נורית קורן:>
רגע, היה מבצע, לקחו את כל הדברים, יודעים איפה הדברים נמצאים, יש רישום לגביהם, לא סתם העיפו אותם. בשבוע שעבר עמי חובב אמר לי שהוא ראה את הלבבות בתוך צנצנות. אני לא רוצה כאן להגיד לכם מה הוא אמר לי, אבל בתוך צנצנות, אז בטח זה נמצא באיזה שהוא מקום. 

יש כאן עוד הרבה דברים, דיברנו על הספר, לסרוק את הספר. הכול רשום, אנחנו נעביר את הכול מסודר, יהיה פרוטוקול מסודר. 

<רמי צוברי:>
הערה קטנה. הייתה לוויה אחרי הפתיחה של הקברים, כשנסתיימו הבדיקות הייתה הלוויה שהשתתפתי בה וקברנו מחדש את הכול. 

<היו"ר נורית קורן:>
ברור, בסדר, אז מה? 

<רמי צוברי:>
אבל אני לא יודע אם נשאר או לא נשאר. 

<היו"ר נורית קורן:>
הוא אמר, השאלה איך זה נקבר, זה נקבר בצורה לא מסודרת, כן מאורגנת. 

<רמי צוברי:>
יש תמונות של ה - - - 

<היו"ר נורית קורן:>
בסדר, אבל אנחנו לא יודעים, אנחנו ננסה לברר. חלק מזה זה גם כל מה שנקבר אחר כך. 

תודה רבה לכולכם, אני רוצה להודות פה לאחים וקיימים שתמיד עוזרים לי. תודה רבה. 

<הישיבה ננעלה בשעה 12:00.>

